"Gördüm ki, partiyadakılar qrant alıb firavan yaşayırlar" - BRİFINQ\nAzərbaycan Sosial Demokrat Partiyasının sədri Araz Əlizadə "Brifinq"in qonağıdır. O, Sosial Demokratların hazırkı vəziyyəti və perspektivlərindən danışdı, müxalifətlə münasibətlərinə toxundu. ASDP sədri qardaşı Zərdüşt Əlizadə ilə küskünlüyünə aydınlıq gətirdi. Ayaz Mütəllibovla əlaqələri barədə danışan A.Əlizadə onun Azərbaycana qayıtmasından bəhs etdi.\nNərgiz Ehlamqızı: Araz bəy, ötən həftə Xocalı soyqırımının 23-cü ildönümü ilə bağlı dünyanın bir çox ölkələrində anım tədbirləri keçirildi. Siz "Ana harayı" abidəsini ziyarət etdiniz?\n- Yox. Ziyarət etməmişəm, heç etmirəm də.\nAqil Lətifov: Səbəb nədir?\n- O dövrdə hamımıza elə gəlirdi ki, şəhidlərimizin intiqamını ala biləcəyik, onların qanı yerdə qalmayacaq. O zaman mən də deyirdim ki, qalib gələcəyik. Nə qədər ki, Xocalının özü, Qarabağ torpaqları düşmən tapdağı altındadır və 20 Yanvar şəhidlərinin qanı ortada qalıb, mən onların məzarını ziyarət etmək üçün özümdə mənəvi haqq tapmıram. Atamın, anamın məzarına gedəndə onlara ürəyimdə deyirəm ki, işlər yaxşıdır, balalar böyüyür, hamımız salamatıq. Mən şəhidlərin məzarına gələndə nə deməliyəm? Deyim ki, torpaqlarımız hələ də düşmən tapdağı altındadır?\n"Azərbaycanda yeganə siyasətçiyəm ki, dindar deyiləm”\nA.Lətifov: Amma Şəhidlər Xiyabanını ziyarət etməyəndə bu hadisələr unudula bilər, vətənpərvərlik baxımından da bu, bizim borcumuzdur.\n- Araz Əlizadə və Azərbaycan Sosial Demokrat Partiyası bunu heç vaxt unuda bilməz. Ötən ilin dekabrın 12-13-də Cenevrədə BMT-nin nəzdində 156 partiyanın iştirakı ilə Sosialist İnternasionalının təntənəli tədbiri keçirilirdi. Orada bizim beynəlxalq katib Səməd Əlizadə çıxış edib Xocalıdan, 20 Yanvardan danışırdı. Avropa ölkələrini ittiham edirdi ki, Mixail Qorbaçov o boyda cinayət törədib, amma hələ də cəzasını almayıb. Azərbaycanda yeganə siyasətçiyəm ki, dindar deyiləm. Səbəbini soruşanda deyirəm ki, bizim din xadimlərinə hacılara, mollara baxıram, onlarla bir cərgədə olmaq istəmirəm.\n"Hamısı Zərdüşt Əlizadənin yazdığı proqramın ətrafında gəzişirlər”\nA.Lətifov: Razi Nurullayev AXCP-dən istefa verdi və partiya sədrinə qarşı kəskin ittihamlar irəli sürür. Müsavat Partiyasında parçalanmalar var. Müxalifətdə nə baş verir? Özlərini ana müxalifət adlandıran partiyaların problemi nədir?\n- Mən onlara heç vaxt ana müxalifət deməmişəm. Ana varsa, ata da olmalıdır. Onların atası kimdir? Gündə özlərinə bir ad qoyurlar. Bu insanlar Azərbaycan Xalq Cəbhəsindən çıxmış insanlardır. Çoxlu səhvlərə yol veriblər. Həmişə demişəm ki, Azərbaycan demokratiya adlı uşağa hamilə idi, onlar zorla uşağı saldırdılar. Onların indiyədək siyasi aləmdə qalmasının mənasını başa düşmürəm. Vaxtilə onlar hakimiyyətdən gedəndə istehza ilə demişdim ki, kimin pişiyi miyoldasa da, sizinki heç vaxt miyoldamayacaq. Bunlar 1989-cu ildən bir dənə proqram hazırlayıb ortaya qoya bilməyiblər. Hamısı Zərdüşt Əlizadənin AXC üçün yazdığı ilk proqramın ətrafında gəzişirlər. Soruşanda ki, bəylər, tutaq ki, hakimiyyətə gəldiniz, nə edəcəksiniz? Deyirlər ki, indidən desək, iqtidar bunu bizdən oğurlayar. Mən öz proqramımızı ortaya qoyuram. Başqaları bunu həyata keçirsələr, dünyada ən xoşbəxt insan olaram. Çünki mənim arzumu başqası yerinə yetirir. Bizdə Türkiyədən təqlidçilik çoxdur. Turqut Ozal hakimiyyətə gələndə ən böyük reytinq Erdal İnönünün idi, sonrakı yerdə Süleyman Dəmirəl gəlirdi. Teledebatlarda Ozal ortaya məsələni qoydu ki, gəlin islahatlar proqramını müzakirə edək. Erdalla Dəmirəl dedi ki, desəm oğurlayarsınız. Ozal bülbül kimi ötdü, xalqa öz proqramını danışdı. Xalqa öz proqramını açdı, nə edəcəyini dedi. 3 gün ərzində bütün fikir dəyişdi, insanlar Ozala səs verdilər. Bəs bizimkilərdən nə tələb edəsən, proqramları yoxdur.\nRuslan Xəlil: Siz özünüz də Azərbaycanda keçirilən prezident seçkilərində iştirak etdiniz. Bizdə niyə insanların fikrini dəyişmək olmur?\n- 10 verilişdə hərəyə 6 dəqiqə vaxt verilirdi. Çıxışlar dövrə ilə idi və əsasən də dava gedirdi. Hafiz Hacıyevlə Cəmil Həsənlinin mübahisəsi başlayanadək ancaq proqramımdan danışırdım. Məcbur olub atmacalara cavab verməli olurdum.\nR.Xəlil: Polemikaya qoşulmaqla fürsəti əldən verdiniz? Axıradək proqramınızdan danışaydınız, nisbətən uğur əldə edə bilərdiniz?\n- Məsələ ondadır ki, bu iki şəxs qaldı bir tərəfdə qəzetlərdə haqqımda təhqir yazdılar. Sizin ananız, bacınız uşağınız haqda 30 min tirajlıq qəzetdə təhqiramiz şeylər yazırlarsa, heç olmazsa milyonların baxdığı televiziya ilə cavab verməlisiniz. Artıq yaşa dolmuşam. 20 il bundan qabaqkı Araz olsaydı, bilmirəm o jurnalistləri gedib nə edərdim? İnsan yaşa dolduqca sakitləşir.\nR.Xəlil: Müxalifətin hakimiyyətə gəlməsi üçün mexanizmi var?\n- Şansı yoxdur. Ancaq ağılla gələ bilər. İstedadlı insanları ətrafına yığsa, mümkün olar. Bunların ətrafına baxın, 1992-ci ildə dövlət çevrilişi yolu ilə hakimiyyətə gəlmiş, 1993-cü ildə ölkəni vətəndaş müharibəsi qarşısında qoymuş və sonra qaçıb getmiş insanlardır. Yeni qüvvələrə yol versələr, partiyalar yeniləşə bilər.\nNemət Orucov: Qubad İbadoğluna yol verdilər də, ortaya çıxdı.\n- Vermədilər. O, Müsavatdan getməyə məcbur oldu. Heç vaxt özümüzü öymürəm, biz zəif partiyayıq. Əqidə ilə güclüyük.\n"Bizim bəxtimiz gətirdi ki, bunlar 1 ildən artıq hakimiyyətdə oturmadılar"\nN.Orucov: Normalda 70 illik sol ideyalar yaşayan cəmiyyətdə sol ideyalar güclü olmalıdır.\n- Xeyr, iş ondadır ki, 70 ildə sol ideyaları öldürüblər. Sonra da bizə qarşı mübarizə aparan qüvvələr deyirdi ki, sosial demokratlardan kommunistlər çıxıb, onlar ehtiyat aerodromudur, bundan istifadə edib yenidən Kommunist Partiyası dirçələcək. İdeologiya əsasında qurulan partiya bizik. Müsavat, əslində, sosial demokratlar partiyasıdır. Məmməd Əmin Rəsulzadə onu islam sosial demokratı kimi yaradıb. O, əvvəl "Hümmət"i, sonra Müsavatı yaratdı. İndi bəylər deyir ki, biz əski Müsavatın davamçısıyıq və liberal partiyayıq. Bizim bəxtimiz gətirdi ki, bunlar 1 ildən artıq hakimiyyətdə oturmadılar. Onda demişdim ki, hakimiyyətə mavi faşistlər gəliblər. Savadları ora çatırdı ki, mavini cinsi mənada başa düşdülər. Ədliyyə nazirinin müavini Aydın Kərimov mənə zəng etdi ki, bizə "mavi" demisən, səni tutduracağıq. Dedim qardaş, məhkəmənin gününü təyin et, cavab verməyə hazıram. Sonra o, məndən əl çəkdi, mən ondan əl çəkmədim. Axırda İlyas İsmayılov zəng etdi ki, nə istəyirsiniz bu adamdan, görüşə bilərikmi? Görüşdük, dedi ki, təhqir etmisiniz də, dedim İlyas müəllim, onlar savadsızdır, siz ki savadsız deyilsiniz. Mavi, yəni türkçülük rəmzində faşizm demişəm. Baxdı, dedi, məhkəmə olsa, udacaqsan. Dedim, bu cür savadsız adamı necə nazir müavini saxlayırsınız, qayıtdı ki, mən təyin etməmişəm.\n"Gördüm ki, partiyadakılar qrant alıb firavan yaşayırlar"\nN.Orucov: Siz bizneslə məşğul olmusunuz, biznes maraqlıdır, yoxsa siyasət?\n- Artıq biznesə qayıtmağın vaxtı keçib. Siyasətə gələndə ətrafıma bir qrup gənci yığmışdım, ümid edirdim ki, onlar hazırlaşacaq, Zərdüşt Əlizadə ideoloq kimi partiyaya rəhbərlik edəcək, onlar da işləyəcək. Deyir sən saydığını say, gör fələk nə sayır. Mən 1995-ci ildə mühacirətə getməli oldum. 1998-ci ildə qayıdanda gördüm ki, o uşaqların biri də yoxdur. Hamısı özlərinə QHT yaradıb, qrant alıb firavan yaşayırlar. Nə mühacir, nə də müxalifət həyatı istəyirlər. Mən qayıdanda partiyadan demək olar ki, heç nə qalmamışdı. Ona görə də partiyanı tədricən bərpa etməyə məcbur oldum. Bu gün Azərbaycan siyasətində ən böyük problem odur ki, istedadlı gənclər siyasətə gəlmirlər. Onlar peşə karyerasına üz tuturlar.\nTaleh Şahsuvarlı: Xaricdə bu məsələ çox dəbdədir. Deyirlər ki, pulun yoxdursa, niyə siyasətlə məşğul olursan?\n- Bizim partiyada bir xanım vardı, professor idi. Ona dedim ki, aktiv ol, irəli çəkdik. Ofisdə telefon yox idi. Çünki telefonun o vaxtkı pulla 51 milyon borcu vardı. Başa düşə bilmirdim, başqalarının 30 qəpik borcu olan kimi telefonu bağlayırlar. Bizdə 51 milyon borca gətirib çıxardılar. Zərdüşt bəy də telefonu öz adına keçirdi ki, borc partiyanın adında olmasın. Sonra 200 dollar tapdım, xanıma verdim ki, adınıza 2 nömrə açarsınız. Gəldi ki, 1 nömrə açırlar. Dedim eybi yox, heç olmazsa, partiya telefonsuz qalmasın. Belə oldu ki, partiyada ikitirəlik yarananda, bu da gedənlərlə getdi və telefonu da özü ilə apardı. Zəng edib dedim ki, ay xanım, axı pulunu biz vermişdik. Qayıtdı ki, cibində 200 dolları olmayan adam partiyaya rəhbərlik etməz. Mən də güldüm, demək düz çıxmaz, amma dedim. Söylədim ki, ilk dəfə dolları əlinizdə mən sizi xaricə göndərəndə tutmusunuz. 1 gün sonra pulu gətirib üzr istədi. Dünyada deyirlər ki, pulu olmayan adam siyasətlə məşğul olmaz. Amma Azərbaycanda bizim müsibətimiz ondadır ki, bu cür düşünən insanlar siyasətlə məşğul olurlar, kimsə onlara deyəndə ki, gəl sənə pul verim hüquqlarımı müdafiə elə, onlar bununla razılaşırlar. Əli İnsanova bütün respublika nifrət edirdi. Onu həbs etdilər, "vicdan məhbusu" oldu (gülür). Pul buraxdılar, hamı onu müdafiə etməyə başladı. Azərbaycanlı olmasaydım, onu tanımasaydım, düşünərdim bu ki, peyğəmbər balasıdır. Sabah Araz Əlizadə siyasətdən getdiyini bəyan etsə, partiyanı hansısa pullu adama satmağı düşünəcək.\nT.Şahsuvarlı: Partiyanı neçəyə satarsınız?\n- Heç neçəyə. Partiyam mənim övladımdır. Mən onu heçdən yaratmışam.\nN.Orucov: Partiyaya nə qədər pul xərcləmisiniz?\n- Bunu deyə bilmərəm (gülür). Amma bizdə bütün gənclər ingilis dilini, kompüterdə işləməyi öyrəndi. O zaman Azərbaycanda kompüterin nə olduğunu bilmirdilər. Bakı meriyasında cəmi 1 kompüter, bizim partiyadasa 12 kompüter, bütün telefonlarda faks vardı. Hələ teletayp, 5 kseroks aparatı almışdıq. Gənclər xaricə gedib-gəlirdilər.\n"Zərdüşt Əlizadə partiyadan gedəndə çox qorxurdum"\nN.Orucov: Zərdüşt Əlizadə və Ayaz Mütəllibovla həmsədr idiniz. Hamısı partiyadan getdi, amma Siz qaldınız. Deyəsən, Siz daha yaxşı oyunçusunuz...\n- Yox, oyun oynamırdım. Mən mühacirətə getdim. Nizamnaməyə əsasən Zərdüşt Əlizadə həmsədr oldu. Zərdüştlə indiyədək də həmsədr qalardıq, amma qayıdanda gördüm ki, partiya üzvlərinin sayı xeyli dərəcədə azalıb. Ədliyyə Nazirliyi bizi yoxlamağa gəlsəydi, qeydiyyatımız ləğv olunacaqdı. Soruşanda ki, bu insanlar hara gedib? Ondan qəribə cavab eşitdim: "Çıxartmışıq". A balam, 3 il ərzində 1200 nəfəri necə və niyə çıxarmısınız? Qayıtdı ki, onlar bizimlə bir cərgədə durmağa layiq deyillər. Mən də dedim ki, bu nə özbaşınalıqdır? Zərdüşt söylədi ki, qardaş, təşkilatçılıq səndədir, təzədən partiyanı bərpa elə. Dedim yaxşı. Çıxarılanları bərpa edəndə onları azad edənlər arasında açıq-aydın narazılıq başladı. Partiya üzvlərini çağırıb sorğu-sual edəndə məlum oldu ki, bu insanları heç xəbərdarlıq etmədən partiyadan uzaqlaşdırıblar. Özləri çıxarıldıqlarından xəbərləri yox idi. Onları yenidən bərpa etdik. Arzu Abdullayevanı partiyadan kənarlaşdıranda Zərdüşt bəy də onunla yığışdı getdi. Qurultay olanda onu yenə həmsədr seçdik. 2003-cü il prezident seçkilərində partiyanın qurultayının qərarı belə idi ki, mən namizəd olum. Düzdür, Zərdüştə təklif etdik, o, imtina etdi. Söylədi ki, bu partiyanı tanımıram, mən İlyas İsmayılovun vəkili olacağam. Onda partiya üzvləri ayağa qalxdı, onu partiya rəhbərliyinə seçmədilər. Sonra özü ərizə göndərdi və onunla birgə 47 nəfər partiyadan çıxdı. Zərdüşt gedəndə çox qorxurdum, elə bilirdim təxminən min nəfər adam itirəcəyik. Açıq deyirəm, Zərdüşt Əlizadənin partiyada nüfuzu məndən də çox idi. Çünki neçə il burada olmamışdım, əlaqələr də itmişdi. Lakin cəmi 47 nəfər onunla gedəndə başa düşdüm ki, artıq partiya üzvləri ondan narazıdırlar. Ayaz Mütəllibovun həmsədrliyinə gəlincə, onun vəziyyəti çox ağır idi, gündən-günə Azərbaycana gəlmək şansı azalırdı. Mənə zəng edəndə dedim ki, istəyirsən, buyur gəl, partiyanın həmsədri ol. Söylədim ki, siyasətdə, gündəmdə qalmaq istəyirsənsə, səni vətənə qaytarmağa çalışaq. Sağ olsun, respublikanın Prezidenti İlham Əliyev, alicənablıq göstərdi, onun vətənə gəlməsinə şərait yaratdı. Ayaz Mütəllibov gələndən sonra dedi ki, siyasətlə məşğul olmuram, siyasətdən gedirəm. Ona görə də qurultayda ona təşəkkürümüzü bildirdik və həmsədrlik institutunu ləğv edib, sədrlik institutuna qayıtdıq.\nN.Orucov: Ayaz Mütəllibov ASDP-yə gəlməsəydi, ölkəyə gələ bilərdi?\n- Yox. Bu, tam Prezidentin iradəsinə uyğun idi.\nN.Orucov: Özünüzdən sonra partiyanın başına kim gələ bilər?\n- Partiyada kadrlar var. İndi yeniləşmə gedir, cavan uşaqlar gəlir. 2013-cü il prezident seçkilərində üç vəkilim 25-26 yaşlarında idilər. Radio debatlarda Günel Babayeva, Sevda Əliyeva və Aytac Ələsgərova çıxış elədi. Beynəlxalq katibimiz Səməd Əlizadə də gəncdir.\nN.Ehlamqızı: Səməd Əlizadə təsadüfən qohumunuz deyil?\n- Biz Cenevrədə olanda "Daşnaksütyun” partiyasının faktiki rəhbəri Mario Nalbandyan idi. Sosinternin vitse-prezidentidir, Yerevanda oturub partiyaya rəhbərlik edir, gəlib mənə istehza ilə dedi ki, sən çıxış etməyəcəksən? Dedim "yox”, artıq cavanlara yer verirəm. Qayıtdı ki, amma mən hələ də çıxış edəcəyəm. Soruşdu ki, katibinin neçə yaşı var? Dedim 25. Debat oldu, gəlib mənə dedi ki, sizdə Əlizadə soyadı çoxdur? Qayıtdım ki, çoxdur. Sonra söylədi ki, amma zahirən də yaman sənə oxşayır. Dedim oğlum qonşuya oxşamayacaqdı ki. Söylədi ki, elə bildim Əlizadədən canım qurtarıb (gülür). Amma oğlum siyasətçi olmaq istəmir. Bankda işləyir, öz sənətini çox sevir və beynəlxalq katib vəzifəsini ona görə öz üzərinə götürüb ki, mənə kömək eləsin. Nalbandyana dedim ki, sən bir şeyi yadda saxla, bir Araz Əlizadə də böyüyür.\nN.Ehlamqızı: Sərdar Cəlaloğlu və Qurban Məmmədov, Siz və Zərdüşt Əlizadə fonunda görürük ki, siyasətdə qardaşlar arasında münasibət bir o qədər sıcaq deyil. Öz qardaşı ilə dil tapa bilməyən xalqla necə ünsiyyət qura bilər?\n- Zərdüştlə mən eyni əqidədəyik. Biz neçə ildir ayrılmışıq, hər ikimizin məsələlərə yanaşmamıza baxın. Bəzən jurnalistlər soruşurdu bu nə oyundu, um-küsü edirsiniz? (gülür). Bizim şəxsi fikirlərimiz üst-üstə düşməyib, əqidə fikirləri yox. Qurbanla Sərdarın arasında nə olub bilmirəm. Bizdə isə partiya Arzu Abdullayevaya "yox” deyəndə Zərdüşt etiraz etdi.\n"Arzu Abdullayeva partiyada fironluq edirdi"\nT.Şahsuvarlı: Partiya Arzu Abdullayevaya niyə "yox” dedi?\n- Arzu Abdullayeva partiyada fironluq edirdi. Deyirdi ki, mən Arzu Abdullayevayam, beynəlxalq mükafatların laureatıyam, siz isə kütləsiniz. Zərdüşt özünü çox qəribə apardı. Birdən durub qurultayda dedi ki, mən ortaya siyahı qoyuram, siyahıdakılar seçilməsə, çıxıb gedirəm. Qurultay üzvləri ayağa qalxdı ki, Zərdüşt Əlizadə, bizə demokratiya dərsi keçmisiniz, biz sizin məktəbinizdən çıxmışıq, öyrəşmişik ki, belə şeylər ola bilməz, Siz nə edirsiniz? Mən şoka düşdüm. Böyük bacım Zərdüştdən soruşurdu ki, Zərdüşt, bu sənsən, yoxsa kimdir? Qayıtdı ki, mən belə istəyirəm.\nN.Orucov: Şəxsi münasibətlərinizdə, məncə, elə problem yoxdur.\n- Var. Mən ondan küsməmişəm, o, məndən küsüb. O, prezident seçkilərində mənə qarşı ağır ittihamlar irəli sürdü, təhqir etdi...\nT.Şahsuvarlı: Sosial demokratiyanın Azərbaycanda perspektivini görürsünüzmü? Türkiyədə ana müxalifətdədir, bizdəsə heç vaxt önə çıxa bilmədi.\n- Azərbaycanda sosial demokratiyanın böyük gələcəyi var. Yeni siyasətçilər dünyaya daha aydın baxacaqlar. Millətçi partiyaların üzvləri də artıq ayılırlar, pisi yaxşıdan seçirlər. Ona görə də "yarpaq tökümü” başlayıb. Vacib deyil ki, sosial demokratiyanın gələcəyini mən görüm, istəyirəm onun ləzzətini xalq görsün.\n"Partiyamız üçün ən böyük təhlükə yaradan Əbülfəz Əliyev oldu”\nT.Şahsuvarlı: Bu ideya niyə indi ortaya çıxa bilmir?\n- Əvvəl həm kommunistlər, həm də Azərbaycan Xalq Cəbhəsi bizə qarşı mübarizə aparırdı. Sonra dövlət çevrilişi oldu və hakimiyyətə gəldilər. Onlara qarşı mübarizə aparan da biz olduq. Mənə elə gəlir ki, partiyamız üçün ən böyük təhlükə yaradan Əbülfəz Əliyev oldu. O, Kələkidə "Nərgiz” TV-yə müsahibə verəndə ondan soruşdular ki, "Sizə kim darbə yapdı?”. O da siyasi palitradan danışdı. Dedi partiyalardan AMİP, Sosial Demokratlar var, amma çox zəifdirlər. Xalq arasında heç bir hörmətləri yoxdur. Üstündən 2-3 sual keçəndə dedi bu iki partiya darbə yapdı. Jurnalist qayıtdı ki, bəs söylədiniz onların nüfuzu yoxdur, qayıtdı ki, onlar çox tez davrandılar. Onlar bizə ağıllı təkliflər verirdilər, biz onun əksinə getdik və tələyə düşdük.\nN.Orucov: Doğrudan, AMİP-lə Siz eyni mövqedən çıxış edirdiniz?\n- Biz öz, AMİP öz mövqeyindən çıxış edirdi.\nT.Şahsuvarlı: İndi Surət Hüseynovla münasibətiniz varmı?\n- İlk dəfə Surət Hüseynovu Gəncədən Bakıya gələndə görmüşəm. O da, mən də deputat idim. Amma o, heç vaxt ağzını açıb danışan deputatlardan olmayıb. Yadımdadır, o zala girəndə elə bil qurbağa gölünə daş atdılar. Parlamentdə sükut çökdü. Həyatımda 2 dəfə görüşmüşəm. Qadın Sosinterninin rəhbəri Bakıya gələndə, bir dəfə də Moskvada qaçıb gedəndə. Moskvadakı görüşə Mütəllibov da gəldi. Sonra Namiq Abbasov (sabiq Milli Təhlükəsizlik naziri) dedi ki, bizdə dəqiq məlumat var ki, Azərbaycanda siyasi partiya rəhbərlərindən biri Moskvanın küçələrindən birində yerləşən mənzildə binanın 1-ci mərtəbəsində Surət Hüseynov və Ayaz Mütəllibovla görüşüb. Mən cavab verdim ki, görüş Moskvada olubsa, bina küçələrdən birində yerləşməlidir, ikincisi, 1-ci yox, 3-cü mərtəbədə, mənim mənzilimdə olub.\nT.Şahsuvarlı: Orada nədən danışdınız?\n- Hər şeydən, həyatdan.\nT.Şahsuvarlı: Nədənsə, Sosial Demokratlar pərdəarxası durumlarda sanki katalizator kimi davranır.\n- Heç kəslə pərdəarxası oyunlar aparmamışam. Etibar Məmmədov kimi separat danışıqlara getməyəcəyəm (gülür).\nT.Şahsuvarlı: Etibar Məmmədovla münasibətiniz necədir?\n- Salam-əleykim var. Xalq Cəbhəsinin rəhbərliyi arasında yeganə sözünə sahib dura bilən az-çox siyasətçi odur. Qalanlarının sözünün bir köpüklük qiyməti yoxdur. Sosial Demokratlar proqnozlarını düz verir, Əbülfəz Əliyev demiş, cəmiyyətə ağıllı məsləhətlər veririk. Əfsuslar olsun ki, cəmiyyət bunu vaxtında dərk etmir.\nR.Xəlil: Parlament seçkilərində iştirak edəcəksiniz?\n- Bəli. 2010-cu il qurultayımızın qərarı var ki, bundan sonra bütün seçkilərə gedirik, həm də təkbaşına. Arif Hacılı təklif edirdi ki, respublika üzrə müxalifət arasında praymerz keçirək, qalib namizəd müxalifətin namizədi olsun. Sual verdim ki, Arif bəy, əvvəla sənin bu qədər pulun hardadır? O seçki qutusunu kim sayacaq?\nN.Orucov: İsa Qəmbərlə münasibətiniz isti deyil, Arif Hacılı ilə necədir?\n- İsa Qəmbərlə heç vaxt isti olmayıb. Arif Hacılı ilə də mənfidir.\nN.Orucov: Əli Kərimli ilə necə?\n- Demək olar ki, münasibətim yoxdur.\nN.Orucov: Bəs kimlərlə münasibətiniz var?\n- Öz partiya üzvlərimlə.\n"Rəhim Qazıyevdən qabaq mənə müdafiə naziri olmağı təklif etmişdilər”\nT.Şahsuvarlı: Sizə vəzifə təklif edilmişdi?\n- Mən Rəhim Qazıyev deyiləm ki, riyaziyyat müəllimi kimi gedim müdafiə naziri olum. Rəhimdən qabaq mənə müdafiə naziri olmağı təklif etmişdilər. Dedim başınız çaşıb? Söylədilər Müdafiə Şurasının üzvü olmusan. Mən də dedim ki, siyasi məsələlərə baxmışam. Məsələm o olub ki, Moskva ilə danışıqlar aparım 4-cü ordu Azərbaycanın tabeçiliyinə keçsin. Amma gəlib desəm ki, orduya komandanlıq edəcəyəm, gülməli çıxar. Rütbəm tərcüməçi kimi ehtiyatda olan baş-leytenantdır. Elə gətirdi ki, orduda xidmət etməmişəm. Bir gün Müdafiə Şurasının üzvü olanda gördüm ki, hamı hava limanında təbrik edir. Köməkçimdən soruşdum nə olub hamı məni təbrik edir? Dedi ki, fərman olacaq. Etibar Məmmədov, Rəhim Qazıyev, Azər müəllimə, Sizə general rütbəsi veriləcək. Təəccüb etdim, maşını Prezident Aparatına sürdüm. İçəri girdim ki, Ayaz müəllim, bu nədir? Dedi ki, vallah Müdafiə Şurasının üzvləri gəlib qarşımda tələb qoydular ki, general vəzifəsi verilsin. 1-2 saat mübahisədən sonra razılıq verdim. Dedim amma adımı fərmandan çıxarın. Çünki Moskvada generallarla danışıq aparıram. Onların hər biri general olmaq üçün 25-30 il can qoyub, kazarmalarda çürüyüblər. Mən sabah gəlim ki, mən də generalam? Onda onların mənə hörməti itəcək ki, ciddi adam deyiləm. Yaxud televiziyada çıxıb deyəcəyəm ki, general rütbəsi verilənlərin hamısının başı xarabdır. Mütəllibov da fərmanı ləğv etdi.


KOB subyektlərinin nəzərinə!\n15 Fevral 2021, 17:48\nTİA.AZ xəbər verir ki, tədbirin təşkilində məqsəd fevralın 17-də start veriləcək müsabiqənin şərtləri, lazım olan sənədlər, layihənin qiymətləndirilməsi prosesi, dəstək məbləği barədə KOB subyektlərini məlumatlandırmaq, onları maraqlandıran sualları cavablandırmaqdır.\nMəlumat üçün bildirək ki, mikro, kiçik və orta sahibkarlığın inkişafı ilə əlaqədar təhsil, elm, tədqiqat və dəstək layihələrinin maliyyələşdirilməsi prosesinə start verilir. Bu məqsədlə fevralın 17-dən etibarən KOBİA tərəfindən elan edilmiş müsabiqəyə sənədlərin qəbuluna başlanılır. Nazirlər Kabinetinin 30 sentyabr 2020-ci il tarixli Qərarına uyğun olaraq müsabiqədə mikro, kiçik və orta sahibkarlıq subyektinə aid olan hüquqi və fiziki şəxslər iştirak edə bilərlər. Müsabiqə çərçivəsində hər bir şəxs yalnız 1 layihə təqdim edə bilər. Layihələrin icra müddəti 3 aydan az, 12 aydan çox olmamalıdır.\nHər bir layihə üzrə maliyyələşdirmə məbləği maksimum 20 min manatdır. Müsbiqədə iştirak etmək istəyən KOB subyektləri müvafiq ərizə formasını və lazım olan digər sənədləri 17 mart 2021-ci il tarixinədək Agentliyə elektron formada və ya birbaşa təqdim edə bilərlər (ətraflı məlumat üçün – https://bit.ly/36WhTcq). Müsabiqənin nəticələri barədə məlumat 19 aprel 2021-ci il tarixindən sonra KOBİA-nın rəsmi internet səhifəsində (www.smb.gov.az) yerləşdiriləcəkdir.


Bədəninizdəki təhlükəli xallar – Hansılar xərçəncə çevrilə bilər? – BEYNƏLXALQ İNFO\nBeynelxalq.İnfo medicina.az-a istinadən rusiyalı həkim onkoloq, radioloq P. A. Qerçenin hansı xalların təhlükəli olması və melanomaya çevrilməsi, eləcə də xalların qorunması və ya onlardan xilas olmaq yolları barədə fikirlərini təqdim edir.\nArtıq 10 ildir ki, dünyada iri mərkəz və xəstəxanalarda xüsusi texnologiya tətbiq olunur. “Dərinin pasportu” adlanan metodda pasoyentin bütün xalları iri planda fotoşəkli çəkilir, bir arxivə yığılır və hər 6 aydan bir onların dəyişməsi izlənilir: rəngi, ölçüsü, sayı və s. Əgər həkim hansısa xaldan şübhələnsə dermatoskopiya apararaq, xalı incələyir və lazım gələrsə onu götürür.


Politoloq Bakı Forumunun əhəmiyyətindən DANIŞDI\n4 Noyabr 2021 15:42\nNizami Gəncəvi təşkilatının xətti ilə Azərbaycanda iki ildən bir bu cür tədbirlərin keçirilməsi artıq ənənəvi xarakter alıb. VIII Qlobal Bakı Forumu Bakı prosesi kimi ümumi bir adla dəyərləndirilir. Bu dəfəki forum özünün geniş tərkibli nümayəndəliyi ilə diqqəti çəkir. Forumda keçmiş prezidentlər, keçmiş baş nazirlər, hətta fəaliyyətdə olan siyasi xadimlər də iştirak edir. Bütün bunlar Bakı Forumunun əhəmiyyətini önəmli edən amillərdir.\nPolitoloq qeyd edib ki, Azərbaycan Prezidentinin forumdakı geniş çıxışı əsasən dünyada və bölgədə gedən proseslərə hesablanıb:\n“Qlobal proseslərdən danışan ölkə prezidenti bildirib ki, dünyada gedən proseslər sürətlə silahlanmanın və müəyyən bölgələrdə qarşıdurmaların qarşısının alınmasına gətirib çıxarmayıb. Xüsusilə pandemiya ilə mübarizədə dünya dövlətlərinin səylərinin birləşdirməsi istiqamətində də ciddi nöqsanlar var. Azərbaycan Prezidenti Azərbaycan-Ermənistan hərbi münaqişəsinə toxunub və bildirib ki, Azərbaycan BMT-nin qəbul etdiyi 4 qətnaməni özü icra edib. Əgər Azərbaycan öz gücünə ərazi bütövlüyünü bərpa etməsəydi, beynəlxalq ictimaiyyətin laqeyd münasibəti şəraitində bu münaqişə hələ uzun illər həllini tapmamış qalacaqdı. Həmçinin Ermənistanın bölgədə oynadığı işğalçı rolunu bir daha vurğulayıb və bunun dünyaya çatdırılması istiqamətində çox maraqlı fikirlər söyləyib. Bundan başqa sülhyaratma prosesinin müəyyən çətinlik və əngəllərlə qarşılaşdığını qeyd edib.\nÖlkə prezidentinin qənaətinə görə, sülhyaratma prosesi qarşısında yaradılan əngəllərin bir çoxu sünidir və sadəcə olaraq bölgədə gərginliyi saxlamaq məqsədi güdür. Bu nöqteyi nəzərdən də dünya dövlətləri bölgədə əmin-amanlığın yaranması üçün öz köməyini əsirgəməməlidirlər. Ölkə prezidentinin dediyi kimi, Azərbaycan həmişə sülhün tərəfində olub, sülhün yaradılması üçün səy göstərib və əmin-amanlıq hər bir xalqın firavanlığı və maddi rifahı üçün böyük əhəmiyyət daşıdıyıb. Forumda səsləndirilən fikirlər qəbul ediləcək yekun sənədin, eləcə də siyasi proseslərə və qaldırılan problemlərin həllinə bir vəsilə olacaq”.


AZƏRTAC-ın Uşaq Bilik Portalının əməkdaşları Sumqayıt məktəbinin qonağı olub VİDEO | SUMQAYITXEBER.COM\nSUMQAYITXEBER.COM > SUMQAYIT > AZƏRTAC-ın Uşaq Bilik Portalının əməkdaşları Sumqayıt məktəbinin qonağı olub VİDEO\nAZƏRTAC-ın Uşaq Bilik Portalının əməkdaşları Sumqayıt məktəbinin qonağı olub VİDEO\nMüəllif: sumqayitxeber.com • Tarix: 29 Fevral 2016 • Baxış sayı: 244 dəfə • Şərh yoxdur\nTweetAZƏRTAC-ın Uşaq Bilik Portalının əməkdaşları fevralın 27-də Sumqayıt şəhər 11 nömrəli tam orta məktəbdə olub. Həmin gün məktəbdə həm də “Ana dili milli varlığımızdır” mövzusunda tədbir keçirilib.\nMəktəbin direktoru Şəhla Bağırova Uşaq Bilik Portalının əhəmiyyətindən danışıb, bu təqdimatın şagirdlərdə maraq oyadacağına ümidvar olduğunu bildirib. Qeyd edib ki, bütün sahələrə dair məlumatların toplandığı portal uşaqlar üçün zəngin bilik mənbəyidir.\nTəqdimatdan əvvəl məktəblilərin elektron resurslara olan marağı öyrənilib, hüdudsuz internet məkanında bu və ya digər suala dəqiq cavab tapmağın yolları, bu baxımdan Uşaq Bilik Portalının (www.portal.azertag.az) üstünlüyü diqqətə çatdırılıb. Slayd-şou əsasında məlumat verilib ki, 2013-cü ildən fəaliyyətə başlayan və daim yenilənən portalda tarix, mədəniyyət, elm və digər sahələr, görkəmli şəxsiyyətlər barədə materiallar yerləşdirilir. Əsas məqsəd gənc nəslin intellektual səviyyəsini və biliklərini artırmaq, onlarda vətənpərvərlik hissləri, milli və ümumbəşəri dəyərlər aşılamaq, estetik zövq formalaşdırmaqdır. Portalda, həmçinin cizgi filmləri, uşaq mahnıları, laylalar, nağıllar, tapmacalar, şeir və hekayələr də toplanır. Eyni zamanda, uşaq təfəkkürünün məhsulu olan rəsmlərə, şeirlərə və inşa yazılara yer ayrılır. “Ensiklopediya” bölməsi isə bütün sahələrə dair məlumatları əhatə edir. Azərbaycan və rus dillərində fəaliyyət göstərən Uşaq Bilik Portalını “Facebook” səhifəsində də izləmək mümkündür.\nMəktəblilər və müəllimlər portalla bağlı arzu və fikirlərini səsləndiriblər. Onlara AZƏRTAC-ın Uşaq Bilik Portalına dair bukletlər paylanılıb.\nSəhnəyə çıxan məktəblilər “Ana dilimizi sevək, sevilək” mahnısını ifa ediblər. Bununla da “Ana dili milli varlığımızdır” mövzusunda tədbir başlanıb. Şagirdlərin söylədikləri şeirlər, aforizmlər, C.Məmmədquluzadənin “Anamın kitabı” pyesindən təqdim etdikləri səhnəcik, ana dilimizin əcnəbi söz və ifadələrdən təmizlənməsi məqsədilə hazırlanmış slayd-şou maraqla qarşılanıb.\nTədbirdə Beynəlxalq Ana Dili Günü haqqında məlumat verilib, Azərbaycan dilinin dövlət dili səviyyəsinə yüksəlməsində ümummilli lider Heydər Əliyevin xidmətləri xüsusilə vurğulanıb. Qeyd olunub ki, Ulu Öndərin müdrik siyasətini uğurla davam etdirən Prezident İlham Əliyev də ana dilimizin inkişafına, təbliğinə, tətbiqinə, beynəlxalq aləmdə nüfuzunun artmasına xüsusi önəm verir.\nDirektor Şəhla Bağırova tədbirə bu sözlərlə yekun vurub: “Analarımız bizə laylanı Azərbaycan dilində oxuyublar. Azərbaycan dilində bir-birindən gözəl əsərlər yaradılıb. Bu gün Azərbaycan dili dünyanın ən mötəbər beynəlxalq təşkilatlarında səslənir, bayrağımız dünyanın ən nüfuzlu dövlətlərinin bayrağı ilə bir sırada dalğalanır. Əlbəttə ki, biz əcnəbi dilləri öyrənir, biliklərimizi dərinləşdiririk. Lakin əsas vəzifəmiz ana dilimizi dərindən öyrənmək, onun saflığı keşiyində dayanmaqdır”.


Azərbaycan Fond Bazarı İştirakçıları Assosiasiyasına yeni rəhbərlik təyin edilib - Trend.Az\nAzərbaycan Fond Bazarı İştirakçıları Assosiasiyasına yeni rəhbərlik təyin edilib\nBiznes və iqtisadiyyat xəbərləri Materials 1 Avqust 2014 18:28\nBu gün Bakı Fond Birjasının (BFB) təşəbbüsü ilə "Azərbaycan Fond Bazarı İştirakçıları Assosiasiyası" (AFBİA) İctimai Birliyinin növbədənkənar ümumi yığıncağı çağırılıb.\nBFB-dən Trend-ə verilən məlumata görə, iclasda Assosiasiyanın strategiyasının müzakirə olunması, hədəflərinin müəyyən olunması və onun gələcəyinə dair fikir mübadiləsi aparılması məqsədilə birliyin təsisçilərinin, eyni zamanda, ona üzv olmayan, lakin vasitəçilik fəaliyyəti ilə aktiv məşğul olan broker və dilerlərin növbədənkənar iclası keçirilib. İclasda 10 broker və diler şirkətin təmsilçiləri, Qiymətli Kağızlar üzrə Dövlət Komitəsi, Bakı Fond Birjası və Milli Depozit Mərkəzinin nümayəndələri iştirak ediblər.\nGörüş zamanı AFBİA-nın fəaliyyətinin cari statusu və onun inkişaf etdirilməsi istiqamətində təkliflər, yeni üzvlərin və vasitəçilik fəaliyyəti ilə məşğul olan bazar iştirakçılarının İB-yə cəlb olunması, strateji tədbirlər planının hazırlanması, təşkilati struktur və İdarə Heyətinin tərkibinə baxılması və s. kimi məsələlər müzakirə olunub.\nİclasda peşəkar bazar iştirakçılarını bir araya gətirən, onların ümumi mövqeyini səsləndirən, onlar arasında müəyyən dialoq institutunu yaradan və fəaliyyətini canlandıran təsisatın təşkilatlanmasına ehtiyac artdığı xüsusilə qeyd olunub.\nİclasın yekununda AFBİA-nın yeni sədri Ceyhun İbrahimov, sədr müavini isə İntiqam Səfərəliyev seçilib.\nQeyd edək ki, C.İbrahimov "İnvest-AZ" şirkətinin direktor müavini, İ.Səfərəliyev isə "Chelsea Capital "şirkətinin direktoru vəzifəsində çalışır.\nAFBİA 2 may 2007-ci ildə təsis edilib.\nAzərbaycan Fond Bazarı İştirakçıları Assosiasiyası


2021-06-23 10:41:43 321\nİşğaldan azad olunmuş Azərbaycan ərazilərindəki vəziyyəti gəlib gözümüzlə gördük. Ermənilər tərəfindən bu yerlərdə olan məscidlərin, teatr və otel binalarının dağıdılması bizi çox kədərləndirir və hər birimizdə çox ağır təəssüratlar yaratdı.\nAZƏRTAC-ın bölgə müxbiri xəbər verir ki, bu sözləri Ermənistanın işğalından azad olunmuş Ağdam rayonuna səfər zamanı jurnalistlərə açıqlamasında BMT-nin Sivilizasiyalar Alyansının ali nümayəndəsi Migel Angel Moratinos deyib.\n“Biz gələcəyi düşünürük və ümid edirik ki, Azərbaycanın gözəl və zəngin tarixi abidələri olan bu ərazilər bərpa olunacaq, buralara həyat qayıdacaq. Əminəm ki, UNESCO-dakı təcrübəli ekspertlər qrupu burada yerləşən gözəl memarlıq nümunəsi olan tarixi məscidin yenidən bərpası istiqamətində əllərindən gələni əsirgəməyəcək”, - deyə Migel Angel Moratinos əlavə edib.\nZbiqnev Rau: Azərbaycan ilə Polşa arasın...\nİnam Kərimov: Qarşımızda duran mühüm mə...


Xeberci.tv - Bakıda rus-türk savaşına start, yoxsa...\nAna Səhifəyə getYazı ölçüsü :Bakıda rus-türk savaşına start, yoxsa...\nGecikən bir ziyarətin əsas gözləntisi; Ərdoğan bu gün gəlir - gözlər yenidən Azərbaycanda; Lavrovun İrəvandan səsləndirdiyi antitürk bəyanatına və “Ağrıdağ” jestinə ali qonağın Bakıdan verəcəyi reaksiya ağrılı ola bilər; iki qardaş ölkə liderlərinin prinsipial mövqeyi ölkəmizi təkləmək istəyən məkrli qüvvələrə də təsirli xəbərdarlıq mesajı olardı...\nBu gün Türkiyə prezidenti Rəcəb Tayyib Ərdoğan, necə deyərlər, üçüncü cəhddən sonra Azərbaycana gələcək. Səfər BMT-nin qlobal forumu çərçivəsində reallaşsa da, aydındır ki, belə tədbirlərdə ən çox ikitərəfli təmaslar və liderlərin verdiyi bəyanatlar diqqət mərkəzində olur. Azərbaycan-Türkiyə münasibətləri isə məxsusi xarakter daşıyır və bu münasibətlərin inkişafı birliyimizi istəməyən və bundan qorxan qüvvələri həmişə narahat edib.\nSöhbət öncəliklə iki məkrli qonşumuzdan - işğalçı Ermənistan və onun əsas müttəfiqi, daha doğrusu, 1 nömrəli havadarı Rusiyadan gedir. R.T.Ərdoğanın çoxdan gözlənilən budəfəki Bakı ziyarəti isə Rusiya ilə Türkiyə arasında münasibətlərin kifayət qədər ziddiyyətli bir dönəminə təsadüf edir. Maraqlıdır ki, rəsmi Moskva son zamanlar bir yandan, Ankara ilə pozulmuş əlaqələri bərpa eləmək tövrü nümayiş etdirir, iqtisadi embarqoları götürmək yönündə addımlar atır, o biri yandan isə xarici işlər naziri Sergey Lavrovun dilindən İrəvandan Türkiyə əleyhinə bəyanatlar səsləndirir. Təsadüfmü? ***\nXatırladaq ki, Rusiya XİN başçısı İrəvanda bəyan edib ki, guya Ankara Qarabağda müharibənin körüklənməsində maraqlıdır. Nazirin iddiasına görə, Türkiyə rəhbərliyinin Dağlıq Qarabağla bağlı açıqlamaları müharibəyə yönəlib və qəti şəkildə qəbul edilə bilməz. “Türkiyə rəhbərliyi münaqişəni hərbi yolla həll etməyə çağırır. Bu isə ATƏT-in Minsk Qrupu həmsədrlərinin və bütövlükdə dünya ictimaiyyətinin mövqeyi ilə daban-dabana ziddir” - Lavrov deyib.\nHələ harasıdır, o da bəlli olub ki, Rusiya XİN rəhbəri Türkiyədə yerləşən və Ermənistan ərazisindən görünən Ağrıdağın (ermənilər ona “Ararat” deyir) şəklini çəkib və bununla da əslində Ankaraya qarşı ölkəsi adından daha bir qeyri-dost münasibəti ortaya qoyub. Fotonu sosial şəbəkədə paylaşan Rusiya XİN rəsmisi Mariya Zaxarova şəklə yazdığı qeyddə bunu belə əsaslandırıb ki, guya həmin gün “Ararat” dağı (Ağrıdağ) çox gözəl göründüyü üçün naziri dağı çəkmək qərarına gəlib.\nAncaq bu, adi dağ deyil - onu Lavrov da yaxşı bilir. Ermənilər illərdir Ağrıdağın onlara məxsus olduğunu bildirir, qardaş ölkəyə qarşı əsassız ərazi iddiaları irəli sürürlər. Ermənilərin milli simvolu kimi təqdim olunan Ağrıdağ (“Ararat”) digər ölkənin (Türkiyənin) ərazisində yerləşsə də, işğalçı Ermənistanın hətta dövlət gerbində əksini tapıb. Başqa sözlə, Rusiya XİN başçısının jesti daha çox işğalçı Ermənistanın Türkiyəyə qarşı torpaq iddialarına haqq qazandırmaq cəhdinə bənzəyir - nə barədə ki, son vaxtlar ələlxüsus da Kremlin danışan dillərindən olan V. Jirinovski tez-tez söz açır, erməniləri, yunanları, kürdləri, bolqarları Türkiyəyə qarşı qalxmağa avantürist çağırışlar edir. ***\nTürkiyə tərəfi, özəlliklə də prezident Ərdoğan əsla xoş məram güdməyən bu kimi bəyanat və jestləri, yəqin ki, cavabsız qoymayacaq. Məhz Ərdoğanın Bakı səfəri ərəfəsində Rusiya baş diplomatının İrəvandan məlum mesaj və bəyanatı ünvanlaması, Rusiyanın Ermənistanın arxasında olduğunu ortaya qoyması xüsusilə diqqət çəkir. Məsələyə rəsmi Bakının da hansısa formada cavab reaksiyası vacibdir. Çünki bizim 1 nömrəli təbii strateji müttəfiqimizin Qarabağ məsələsində ittiham edilərək haqsız yerə hədəf götürülməsi - özü də Ermənistandan bunun edilməsi - Rusiya tərəfdən Azərbaycanın da hədəf edilməsi, suçlanması anlamı verir. Halbuki, Türkiyə, sadəcə, beynəlxalq hüququ əsas götürərək Azərbaycanın ərazi bütövlüyünə, haqq işinə dəstək verir - hansını ki, Rusiya heç yanından da keçmir. Ankaranın yeganə “suçu” işğalçı Ermənistanın qeyd-şərtsiz Azərbaycan torpaqlarından çıxmasını tələb eləməsidir - hansı ki, yenə Kremli maraqlandırmır. Əksinə, Rusiya üçüncü on illikdir ki, işğalçının, Qarabağ separatçılarının gözünə belə üfürmür, onları hərtərəfli himayə edir. İndi kim münaqişəni, müharibəni qızışdırır, ona öz davranışı və siyasəti ilə rəvac verir, problemin ədalətli həllini əngəlləyir, dünya ictimaiyyətinin mövqeyinə qarşı çıxır - beynəlxalq hüquq normalarından, BMT, ATƏT prinsiplərindən çıxış edən Türkiyə, yoxsa bu norma və prinsipləri xeyli vaxtdır öz maraqları naminə ayaqaltı edən, iki suveren qonşusunun (Ukrayna, Gürcüstan) ərazilərini zəbt eləmiş Rusiya? Cavab ritorikdir. Bu xüsusda gözləmək olar ki, Bakıda Azərbaycan və Türkiyə liderləri səviyyəsində həm Kremlə, həm də İrəvana Qarabağ məsələsi ətrafındakı son durum və Moskvanın sülh təşəbbüskarlığı ilə bağlı müəyyən çatdırış-xəbərdarlıqlar ediləcək, qəti mövqe ortaya qoyulacaq. Bu, eyni zamanda iki qardaş ölkənin bütün strateji məsələlərdə vahid siyasi kurs yürütdüyü barədə dünyaya, ortaq düşmənlərə, Qarabağ məsələsində Azərbaycanı təkləmək istəyən qüvvələrə güclü bir xəbərdarlıq mesajı, vahid iradə nümayişi olardı. Əsas gözlənti zatən, budur.\n*** Sözsüz ki, Lavrovun antitürk açıqlamalarının arxasında Azərbaycan-Türkiyə hərbi əməkdaşlığının xüsusən də son illər yüksək səviyyəyə qalxması və bu əməkdaşlığın 4 günlük savaşın nəticələrində müsbət tərəfdən özünü göstərməsindən dolayı bir təlaş, qısqanclıq da dayanır. Ancaq Moskvanın nə düşünməsindən asılı olmayaraq, Azərbaycan bu yola davam etməli, Ukrayna, Pakistan, İsrail, Belarus kimi dost dövlətlər hesabına hərbi qüdrətini və potensialını artırmalıdır. Məgər bizim öz kürəyimizi söykəyəcəyimiz bir dövlət, alyans olmalı deyil? Necə olur, Ermənistana bu rəva görülür, Azərbaycanın öz təbii müttəfiq(lər)i ilə yaxınlaşması isə anormal sayılır və qıcıqla qarşılanır?Teqlər: Bu xəbər cəmi 4235 dəfə oxunuldu увеличение трафика на сайт


"Yaraşıqlı, Pis, Əclaf" Filmi Gənclik Mall-da\nGənclik Mall Cinema Plus növbəti premyeranı təqdim edir. 23 May-dan etibarən “Pokémon: Detektiv Pikaçu” filmini Gənclik Cinema-da izləyə bilərsiniz.\nTed Bandi, yaraşıqlı və xarizmatikdir, onu görən qızlar lap özlərini itirirlər. Əsl məhəbbət arzusunda olan Elizabet də onlardan biridir, o, ilk baxışdan Tedə vurulur. Xoşbəxtliyin zirvəsində olduğunu zənn edən vaxt Ted həbs olunur – onu, qadınları xüsusi amansızlıqla öldürməkdə ittiham edirlər. Zərif, ağıllı və mədəni bir oğlan – qəddar manyak ola bilərmi? Sevimli və əziz Ted… Kimdir o? Yaraşıqlı kişi, sevimli ata, yoxsa Amerika tarixinin ən qəddar cinayətkarı?


Sumqayıt sakinləri Prezidentə təşəkkür edir - MƏKTUBLAR » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıt şəhər sakinləri koronavirus pandemiyasına qarşı mübarizə istiqamətində görülən işlərə, atılan addımlara görə Prezident İlham Əliyevə minnətdarlıq məktubları göndəriblər.\n“Yenisumqayit.az” Prezidentin saytına istinadla həmin məktubların bir neçəsini təqdim edir:\nHəmidov Aydın Paşa oğlu yazır:\nDünyada geniş yayılan, bəşəriyyət üçün böyük bəlaya çevrilən koronavirus pandemiyasının ölkəmizdə geniş yayılmasının qarşısının alınması sahəsində gördüyünüz misilsiz işlərə, əhaliyə və ölkə iqtisadiyyatına dəyən zərərin ödənilməsi üçün qəbul etdiyiniz mühüm qərarlara görə Sizə və Mehriban xanıma dərin təşəkkürümüzü bildiririk. İnanırıq ki, biz birlikdə bu bəladan qurtulacağıq.”\nLaçın rayonundan məcburi köçkün Eyvazov Murad Eyvaz oğlu yazır:\nQarabağ qaziləri hər zaman Sizin diqqət və qayğınızla əhatə olunublar. Bütün dünyanın üzləşdiyi pandemiya dövründə Siz biz əlilləri, veteranları da unutmur və biz hər zaman qayğınızı hiss edirik.\nMöhtərəm Prezident, bizə göstərdiyiniz diqqət və qayğıya görə Laçın rayonundan olan Qarabağ qaziləri adından Sizə minnətdarlığımızı bildirirəm. Biz keçmiş döyüşçülər hər zaman Sizin əmrinizə müntəzirik.”\nMəmmədova Şəbnəm Səxavət qızı yazır:\nBütün dünyanın böyük narahatlıq keçirdiyi bir vaxtda millətimizin qayğısına qaldığınıza görə Sizə minnətdarlığımı bildirir, “Çox sağ olun!” deyirəm.\nMən Sizə daim çox böyük hörmət və ehtiram bəsləmişəm. Pandemiyanın yaratdığı çətinliklərə baxmayaraq, xalqımızın qayğısına qaldığınız üçün Sizə hörmətim min qat artdı. Artıq bunu sözlə ifadə etmək mümkün deyil.\nCənab Prezident, Allah Sizi qorusun. İnşallah, bu çətin vəziyyətdən də tezliklə çıxarıq və birlikdə gözəl günlərimizə qayıdarıq. Sizin kimi dövlət başçımız olduğuna görə çox xoşbəxtik.”\nŞirinov İlkin Səxavət oğlu yazır:\nBu ağır günlərdə Sizə bu məktubu yazmağı özümə borc bildim. Sizə olan istək və hörmət qəlbimin dərinliyindən gələn səmimi hisslərdir. Bütün dünyanın bu dəhşətli pandemiyanın qarşısında diz çökdüyü bir dövrdə Siz məğrurluqla xalqımızın sağlamlığının, həyatının və təhlükəsizliyinin keşiyində durmusunuz. Buna görə Sizə necə təşəkkür edəciyimi bilmirəm. Siz xalqın xilaskarı və qoruyucususunuz.\nMən və yaxınlarım daim fəxrlə deyirik: nə yaxşı ki, varsınız, bizimləsiniz, xalqın əsl qəhrəmanısınız, cənab Prezident.”\nSumqayıt sakinlərindən Prezidentə məktub: "ƏMRİNİZİ GÖZLƏYİRİK"\nPrezident ona meyvə atana ev verdi\nLütfi Zadə Prezidentə məktub yazıb; "Azərbaycan çox şanslıdır"\nÜmumi təhsil müəssisələrində ənənəvi tədris qismən bərpa olundu - FOTOLAR\nSumqayıtda ictimai nəqliyyatda nağdsız ödəniş sisteminin tətbiqinə başlayıb\nSumqayıtlı kitab sevərlərin nəzərinə!


Xəzər RİH başçısı onlayn müşavirə keçirib — Fotolar\nXəzər RİH başçısı onlayn müşavirə keçirib - Fotolar\n02.05.2020 | 19:46\nKoronavirus (COVİD-19) pandemiyasına qarşı mübarizə tədbirlərinin effektliyinin artırılması məqsədilə 2 may 2020-ci il tarixində Xəzər Rayon İcra Hakimiyyətinin başçısı Elşən Salahov qəsəbə inzibati ərazi dairələri üzrə nümayəndələrlə onlayn müşavirə keçirib.\n"Qafqazinfo"nun məlumatına görə, video-müşavirə vasitəsilə Nazirlər Kabineti yanında Operativ Qərargahın təlimat və tövsiyələrini yerlərdə əhaliyə çatdırılması istiqamətində əməli tədbirlərin görülməsi, xüsusi karantin rejiminin tələblərinə ciddi şəkildə riayət olunması, vətəndaşlar arasında fərdi şəkildə maarifləndirmə işlərinin aparılması ilə bağlı tapşırıqlar verilib.\nİcra başçısı, həmçinin bildirib ki, qəsəbələrdə dezinfeksiya işlərinə xüsusi nəzarət edilməli, mobil qrupların köməyi ilə sakinləri maraqlandıran bütün məsələlərə həssaslıqla yanaşılmalıdır.\nE.Salahov onlayın müşavirədə iştirak edən Xəzər Rayon Mənzil-Kommunal Təsərrüfatı Birliyinin rəhbərliyinədə dislokasiyaya uyğun fəaliyyət göstərdikləri xidmət sahələrində Koronavirus infeksiyasının yayılmasının qarşısının alınması istiqamətində dezinfeksiya işlərinin gücləndirilməsi tapşırığını verib.\nHər hansı bir neqativ hal baş verdiyi halda dərhal Rayon İcra Hakimiyyətində yaradılmış xüsusi qərargaha məlumat verilməsi müşavirə iştirakçılarının diqqətinə çatdırılıb.


Tək və qıvrım Başqırd | Noti Atlar\nYalnız və yalnız qıvrım başqırd\nBu at əsasən palto ilə seçilir Buruq başqırd Tamamilə qıvrımlarına görə bənzərsiz və misilsiz planetin ən təəccüblü at cinslərindən biridir.\nKimi at fənlərində fərqlənən bir atdır sarğı, ümumi atçılıq və əlbətdə atlama. Öz növbəsində, bir çox rəng, ölçüsü, sümük və forma növünə malikdir.\nYüksəklik hündürlüyünüz çatdı 1,65 metrə çatmaq və saç tonlarında rəng çeşidi, rəngli kremello, grullo, isabelo, mür, qara rəng və roan kimi tanınan rənglər arasındadır.\nDaha əvvəl də qeyd etdiyimiz kimi, inanılmaz bir şey var qıvrım palto, həm yamaqda həm də quyruqda. Qulaqlarının arxasında saçları da var. Bu atın ölçüsü təmtəraqlı və güclü qara dırnaqları ilə orta quruluşdadır, eyni zamanda uzun ön və arxa ayaqlarına malikdir.\nBundan bəri xasiyyəti ilə seçilən bir cinsdir məşq etmək asandır və iş görərkən böyük etik davranışla. Onlarla məşğul olanda ən ağıllı və mehriban atlardan biri olduğu ortaya çıxdı.\nMənşəyi Şimali Amerikada 1898-ci ilə təsadüf edir. Göründüyü kimi bir ata və oğul Peter Hanson dağının otlaqlarından birində kəşf etdilər. Bu gün oğlu özünü bu cinsin ailəsində yetişdirilməsinə həsr edərək, onları çoxlu fənlərdə öyrətməyə davam edir.\nHal-hazırda sözügedən heyvanın əsl mənşəyi bilinmir, amma buna baxmayaraq böyük mütəxəssislər bunun ola biləcəyini düşünürlər planetin ən qədim cinchona cinslərindən biridir. Bu mütəxəssislərin apardıqları araşdırmaya görə, buzlu dövrdə Curly əcdadlarının (heyvanı mütəxəssislər tərəfindən mehribanlıqla adlandırması) dünyanın bir çox yerində inkişaf edərək bir körpüdən, bəlkə də qurudan keçə bildiklərinə inanılır.\nMəqaləyə tam yol: Noti atlar » atlar » Yalnız və yalnız qıvrım başqırd\nİtalyan atı atı


Bolus » Страница 12 » ZİM.Az | "ZİYA" İnformasiya Mərkəzi\nSAMİRƏ İSMAYILOVAya SƏS VERƏK!..\n"Şərqin səsi", Bolus, Darvaz, Siyasət\nSamirә İsmailova 1990-cı ildә qədim Borçalı mahalının Bolnisi rayonundakı ağır ellərdən olan Darvaz kәndindә anadan olub. Orta tәhsilini Rustavi şәhәrindә almışdır. Gürcüstan Texniki Universitetinin İnformatika vә idarәetmә sistemi fakultәsini bitirib. Daha sonra Macarıstanda bir illik siyasi\nNizami SARAÇLI MUTLUTÜRK: “Yazıçılar Birliyinə üzv olmaq üçün on yeddi il çalışmışam, əziyyət çəkmişəm”\nBəxtiyar Vahabzadəni sevməyən, “Youtube”də rekord qıran şeirin müəllifi, “Şərəf” ordenli, kəndə çəkilmiş şairlə - MÜSAHİBƏ Şirin ləhcəsi var. Suallara ətraflı cavab verir. Biz də ona ütülü-sığallı suallar verməyə çalışmadıq. Məşhur yazıçı və şairlərlə bağlı maraqlı xatirələri var. Şairlərə olan\nGürcüstanın Azərbaycan Hüquqşünaslar Assosiasiyası (GAHA) Bolnisi rayonunda Azərbaycandilli məktəblərin şagirdləri arasında olimpiada keçirib. Olimpiadada 12 məktəbin 100-ə yaxın şagirdi iştirak edib. Test tapşırıqlarını vaxtında və düzgün yerinə yetirmiş 10 şagirdə GAHA-nın sertifikati təqdim\nDƏYANƏT OSMANLI (1965)\nDƏYANƏT OSMANLI (1965) 1965-ci ildə qədim türk yurdu Borçalıda - Bolnisi rayonunun Saraclı kəndində anadan olub. 1991-ci ildə Bakı Dövlət Universitetinin jurnalistika fakültəsini bitirib.1992-2006-çı illərdə “Azərbaycan” qəzetində reportyor olaraq çalışmışdır. İlk şeirləri 1989-cu ildə “Ədəbiyyat\nƏLİXAN YƏHYAOĞLU: “PİS ŞAGİRD YOX, PİS MÜƏLLİM VAR”\nvə ya “NAMƏRD BAXDI GÜZGÜYƏ, ADINI QOYDU ÖZGƏYƏ...” Hörmətli oxucular, mən bir məktəbdə baş vermiş uşaq zorakılığından, “müəllimin” şagirdə qarşı fiziki güc tətbiq etməsindən, pedaqoji fəaliyyəti dövründəki “əməllərindən”, eləcə də,\nAYORTA (AKAURT-AKAYURD) - Qədim Borçalı mahalının Bolnisi rayonunda Maşaver çayının sol tərəfində, rayon mərkəzindən 12 km günbatarda, dəniz səviyyəsindən 720 m yüksəklikdə yerləşən kəndin adıdır. Bu oykonimi Ağa yurdu deyimiylə, yaxud türk dilindəki «aka» (böyük qardaş) və yurd sözləriylə\nTural QUL: Borçalı anamın ürəyindədir!..\nBORÇALI Ata torpağımla qanım qaynadı, Bu elim, bu obam hisslərimdədir! Könlümün sevgisi məndən yanadı, Borçalı anamın ürəyindədir! Dəyər verdiyində dəyər qalmayıb, Əyri yollarında kəsək qalmayıb... İsti qucağında sinəm yanmayıb, Borçalı anamın əllərindədir! Tikana küsülü çiçəkdəyəm mən, Çiçəyin\nBir şairənin ömür payına düşən həyat...\nTanrı hər kəsə bir ömür verir. Bu ömur payını hərə bir cur yaşayır. Qüdrət xanım Bəytəkərlinin də taleyinə dərin mənalı bir şair ömrü düşüb. Qüdrət xanım tək şeir yazmır həmçinin ürəyindəki vətən həsrəti yurd həsrətinən yaşayır. Şeirində həssas, duyğulu,hər zaman incə qəlbli şair,Öz sevincini\nİstedad sorağında: “GÖY QURŞAĞI”\nBolus, Darvaz, Arxiv, Müşfiq Borçalı\nİstedad sorağında “GÖY QURŞAĞI” Kimə istedadlı uşaq demək olar? Doğrudur, insanlar işlə, əməklə, təhsillə bağlı müxtəlif vərdişlər əldə edir, bununla istedad sahibi də olurlar. Həyatda qazanılsa da, ancaq istedadın rüşeymləri çox erkən özünü göstərir. Mən 4-5 yaşlı uşağın işıq sönəndən sonra qarnı\nHümbət Məmməd oğlu: MARALLAR (Novella)\nHümbət Məmməd oğlu Məmmədov 1954-cü ildə Bolnisi rayonunun Zolgüvəc kəndində anadan olub. 1970-ci ildə Zolgüvəc orta məktəbini, 1977-ci ildə Azərbaycan Neft-Kimya İnstitutunun geoloji kəşfiyyat fakültəsini bitirib.1977-1978-ci illərdə Daşkəsən dəmir-filiz mədənində geoloq işləyib. 1978-ci ildən\nKAMANDAR MƏMMƏDOV: “BAĞA BAXARSAN BAĞ OLAR...”\nKamandar Məhəmməd oğlu Məmmədov 1958-ci ildə Bolnisi rayonunun Bala Muğanlı kəndində anadan olub. 1975-ci ildə Arıxlı orta məktəbini bitirib. 1978-ci ildən 1982-ci ilədək Bolnisi rayon Sığorta İdarəsində, 1982-ci ildən 1997-ci ilədək Kolayır sovxozunda şöbə müdiri işləyib. 1992-ci ildə S.Ağamalıyev\nSöhbəddin İlyas oğlu Məmmədov:\n"Ümid", Poeziya, Bolus\nSöhbəddin İlyas oğlu Məmmədov 1958-ci ildə Bolnisi rayonunun Faxralı kəndində anadan olub. 1976-cı ildə Faxralı orta məktəbini, 1981-ci ildə ADU-nun mexanika-riyaziyyat fakültəsini bitirib. 2005-ci ildən 2012-ci ilədək 2saylı Faxralı orta məktəbində direktor vəzifəsində çalışıb. Dövrü mətbuatda\nZiyadxan Sərdar: "Taleyi yüz qollu dastan..."\nZiyadxan Müslüm oğlu Sərdar 1953-cü ildə Bolnisi rayonunun Kəpənəkçi kəndində anadan olub. 1970-ci ildə Kəpənəkçi orta məktəbi, ADU-nun kimya (1975) və filologiya fakültələrini (1983) bitirib. 2003-2008-ci illərdə 1 saylı Kəpənəkçi orta məktəbdə tədris hissə müdiri, 2008-ci ildən Tiflisdə Qafqaz\nZəlimxan Yaqub xatirələrdə\nMay ayının 5-də Abdulla Şaiqin Mənzil Muzeyində xalq şairi Zəlimxan Yaqub haqqında tədbir keçirildi. Tədbiri giriş sözü ilə muzeyin direktoru Ülkər xanım Talıbzadə açaraq gələn qonaqları salamladı və Zəlimxan Yaqub haqqında tədbir keçirməyin özləri üçün şərəf olduğunu vurğuladı. Ülkər Talıbzadə\nXEYİRXAH və VƏTƏNPƏRVƏR MODA USTASI indi də özünü İSTEDADLI ŞAİRƏ kimi tanıdır...\nBəli, əslən qədim Borçalı mahalının Bolnisi rayonundakı Bəytəkər kəndi[/b]ndən olan və hazırda Bakı şəhərində yaşayıb-yaradan QÜDRƏT XANIM KAZIMOVA son illərdə özünü həm də istedadlı şairə kimi tanıtmışdır. Şeirləri Azərbaycanda və Gürcüstanda nəşr olunan bir sıra mətbuat orqanlarında dərc\nBƏYTƏKƏR - Qədim Borçalının Bolnisi (sabiq Bolulus) rayonundakı dağ kəndlərindən biri Bəytəkər adlanır. Güman ki, bu kəndin adı hələ Dədə Qorqud dünyasında qəbilə, qövm və tayfa mənasında işlədilən «boy» (yaxud «bəy») və həmin sözün nisbi sinonimi mənasında işlədilən «təkə» sözü ilə\nTƏBRİK EDİRİK!... Professor İSA XƏLİLOV - 55\nAzTU, Bolus, Təbriklər\nBu gün AzTU-nun Tərbiyə işləri üzrə prorektoru, tanınmış alim və xeyirxah insan, texnika elmləri doktoru, professor İsa Əli oğlu Xəlilovun Ad günüdür. Daha dəqiq desək, anadan olmasının 55 illkik Yubileyidir!.. Biz də çox hörmətli professor İsa Xəlilovu Ad günü və Yubileyi münasibətilə ürəkdən\nDƏMİRLİ - Qədim Borçalının Bolulus bölgəsində - indiki Bolnisi rayonunda Gədi çayının sol sahilində, rayon mərkəzindən 20 km qərbdə, dəniz səviyyəsindən 800 m yüksəklikdə yerləşən Dəmirli kəndində 400 nəfərə yaxın soydaşımız yaşayır. Dəmirlidə Azərbaycan məktəbi 1931-ci ildən fəaliyyət\nABDALLI (AVDALLI) - Qədim Borçalının Bağ bölgəsinin Bolulus, indiki Bolnisi rayonunda Maşaver çayının sol sahilində, rayon mərkəzindən 11 km günbatarda, Tiflis-Bolnis-İrəvan avtomobil yolunun kənarında, dəniz səviyyəsindən 620 m yüksəklikdə yerləşən qədim türk kəndinin adıdır. Son illərdə,\nƏvvəl 1 ... 7 8 9 10 11 12 13 14 15 16\tРекомендуем задуматься скачать софт с нашего сайта и последние хорошие фильмы смотреть онлайн на лучшем кинопортале Sonra


Qaynar.info-nun kursu dəyişdiriləcək - Modern.Az Azərbaycan və dünya xəbərləri\n18 Noyabr 2009, 19:45 | MEDİA\nQaynar.info-nun kursu dəyişdiriləcək\nQaynar.info xəbər portalının rəhbərliyində dəyişiklik edilib. Saytın təsisçisi və baş redaktoru Zahir Əzəmət istefa verərək, portalı gənc jurnalistlərə təhvil verib. Z.Əzəmətin sözlərinə görə, ofissiz və texniki avadanlıqsız qalan portalın ya fəaliyyətinə xitam vermək, ya da saytla bağlı daha uyğun bir variant seçmək zorunda qalıb.\nQaynar.info-nun yeni baş redaktoru gənc jurnalist Fərid Şahbazlıdır.\nFərid Şahbazlı Modern.az-a bildirib ki, Qaynar.info-ya rəhbərlik etmək onun özünün təşəbbüsü olub: «Bu portal Azərbaycan mediasının uğurlu layihələrindəndir. Saytın bağlanmaq təhlükəsi ilə üz-üzə qaldığını eşidəndə Zahir Əzəmətlə danışdım. Heç bir maddi təmənna güdmədən saytı mənə verməyə razı oldu. Bizim də əsas məqsədimiz bu portalı daha da inkişaf etdirmək və yaşamasını təmin etməkdir. Bundan sonra saytın kursunda müəyyən dəyişikliklər olacaq, amma bu informasiyaların obyektiv yayımına aid məsələ deyil». F.Şahbazlı deyib ki, Qaynar.info-nun keçmiş baş redaktoru Zahir Əzəmət bütün hüquqları həftə ərzində təhvil verəcək və dəyişikliklə bağlı texniki məsələlər də bu müddət ərzində həll olunacaq.\nF.Şahbazlı onu da bildirib ki, rəhbərlik etdiyi digər saytın-Xeberdar.info-nun fəaliyyətinə xitam vermək niyyətində deyil: «Təbii ki, iki saytı idarə etmək çox çətindi. Mən həm də “Gənc liderlər” Uşaq və Gənclər Təşkilatının rəhbəri, eyni zamanda tələbəyəm. Rəhbəri olduğum təşkilatı yönləndirmək müəyyən maliyyə və enerji tələb edir. Amma məhdud imkanlarla böyük işlər görməyə çalışanda bunlar təbii sayılmalıdır. Ümid edirəm bu işin öhdəsindən gələcəyik».\nF.Şahbazlı 1991-ci ildə Bakı şəhərində anadan olub. Səbail rayonundakı 7 saylı orta ümumtəhsil pilot məktəbini bitirib. Hal-hazırda Odlar Yurdu Universietinin jurnalistika fakültəsində təhsil alır. 2006-cı ildən Azərbaycanda ilk dəfə rəhbərliyi və üzvləri məktəblilərdən ibarət «Gənc Liderlər» Uşaq və Gənclər Təşkilatını təsis edib və hal-hazırda təşkilatın sədridir.


“Təhsilimizdə böyük islahatlara ehtiyac var...”\n17/04/2018 [12:35] - Cəmiyyət - ( 3444 dəfə baxılıb)\n“Məşğlələrin ləğvi mümkün deyil.”\nBu gün təhsilimizdəki problemlərdən biri də məktəblərdə dərslərin zəif tədris olunmasıdır. Yəni məktəbdə oxuyan şagirdin sabah ali məktəbə qəbul olunacağına heç bir qarantiya verilmir. Ona görə də valideynlər uşaqlarını ya pullu liseylərə, ya da məşğələlərə yollayırlar ki, onlar nəsə öyərənə bilsinlər. Bu isə maddi imkanı olmayan valideynləri narazı salır. Dəfələrlə şikayətlərində bildirirlər ki, məktəblərdə dərslər keçirilmir. Bəs vəziyyətdən çıxış yolu nədir? Məşğlələr ləğv olunaraq, təkcə məktəblərdə dərslər keçirilə bilərmi?\nTanınmış professor, türkoloq, sabiq təhsil naziri Firudin Cəlilov Moderator.az-a açıqlamasında məşğlələrin ləğvinin mümkünsüz olduğunu bildirib:\n“Məşğlələrin ləğvi mümkün deyil. Çünki valideynlər istəyir ki, övladları hazırlaşıb ali məktəblərə qəbul olunsunlar. Bu, qarşısı alınmaz bir prosesdir. Bunun üçün məktəblərdə təhsili keyfiyyətli qurmaq lazımdır. Müəllimlər öyrətmək istədiklərini məqsədli şəkildə etməlidirlər”.\nF.Cəlilov deyib ki, təhsildə böyül islahatlara ehtiyac var:\n“Məktəb zamanla ayağlaşmalıdır. Keçirilən proqramlar yüngülləşdirilməlidir. Bu günki proqramlarla şagirdləri çox yükləyirlər. Yeni proqramlar hazırlanmalıdır. Təhsilimizdə böyük islahatlara ehtiyac var. Burda müəllimin marağı var ki, məktəbdə dərs dediyi şagird məşğlədə ona pul verəcək. Ona görə də bu proses belə davam edir”.


Ana səhifə » Xəbər lenti\t» Deputat: Şuşa Bəyannaməsi iki qardaş dövlətin münasibətlərinin yeni mərhələsinin başlanğıcıdır\nDeputat: Şuşa Bəyannaməsi iki qardaş dövlətin münasibətlərinin yeni mərhələsinin başlanğıcıdır\n2021-ci il iyunun 15-i tariximizin ən parlaq və ən şanlı səhifələrindən biri kimi yaddaşlarda qalacaq. Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğanın imzaladıqları müttəfiqlik haqqında Şuşa Bəyannaməsi iki qardaş dövlətin münasibətlərinin yeni mərhələsinin başlanğıcı hesab oluna bilər.\nDeputat bildirib ki, Türkiyə Prezidenti Rəcəb Tayyib Ərdoğanın Şuşaya səfəri tariximizin mühüm səhifələrindən birini təşkil edir. Şuşada iki ölkənin dövlət başçıları tərəfindən müttəfiqlik haqqında Bəyannamənin imzalanması isə Azərbaycan-Türkiyə münasibətlərinə öz möhürünü vurdu. Burada ən mühüm məqam ondan ibarətdir ki, tərəflər təhlükəsizlik amilinə xüsusi önəm verirlər. Belə ki, Bəyannamədə müdafiə sahəsində əməkdaşlıq və qarşılıqlı hərbi yardım məsələləri öz əksini tapır. Bu, tarixi nailiyyətdir. Bu, bir daha göstərir ki, biz bundan sonra da hər zaman bir yerdə olacağıq, bundan sonra da bir-birimizin təhlükəsizliyini təmin edəcəyik. Necə ki, bu günə qədər Türkiyə və Azərbaycan bütün məsələlərdə bir yerdədir, bundan sonra da belə olacaq. Yəni, Türkiyə Azərbaycana qarşı hərbi təcavüzü özünə qarşı, Azərbaycan da Türkiyəyə olan hərbi təcavüzü özünə qarşı təcavüz kimi dəyərləndirəcək və bu məsələdə bir birinə açıq dəstək verəcək. Bu amil Ermənistana və onun havadarlarına qarşı ciddi mesajdır.\n“Bəyannamənin Qarabağın gözü olan tarixi Şuşa şəhərində imzalanması isə xüsusi məna kəsb edir. Ermənilər və onların havadarları, revanşistlər anlamalıdırlar ki, əgər Azərbaycana və onun ayrılmaz hissəsi olan Qarabağa nə vaxtsa yenidən hərbi təcavüz etmək niyyətinə düşərlərsə, qarşılarında Türkiyəni də görəcəklər. Bəyannamənin Şuşa şəhərində imzalanması hər iki ölkənin bu məsələdə qətiyyətli mövqeyinin ifadəsidir. 1921-ci ildə Naxçıvanın təhlükəsizliyi məqsədilə imzalanan Qars müqaviləsindən 100 il sonra Türkiyə növbəti müqavilə ilə Qarabağın təhlükəsizliyinin qarantına çevrildi”, - deyə deputat qeyd edib.\nFatma Yıldırım diqqətə çatdırıb ki, Şuşada Türkiyənin konsulluğunun açılması dostuq və qardaşlığımızın növbəti nümunəsi olacaq. Həmçinin ölkəmizdə pilotsuz uçuş aparatlarının istehsalı müəssisəsinin yaradılması da nəzərdə tutulur ki, bu da hərbi sənayemizin inkişafında ciddi amil olacaq.\nSənəddə digər vacib məqamlardan biri də geosiyasi əhəmiyyətə malik olan birgə nəqliyyat layihələri ilə bağlıdır. Bəyannamədə Zəngəzur dəhlizinin açılması ilə bağlı çox açıq ifadələr öz əksini tapıb. Bu da İkinci Qarabağ savaşından sonra yaranmış yeni geosiyasi vəziyyətin nəticəsidir. Bu gün biz Türkiyə ilə Azərbaycanı dəmiryolu və avtomobil yolu ilə birləşdirəcək Zəngəzur dəhlizi haqqında nəinki danışırıq, biz əməli, praktiki işlərlə bu dəhlizi yaradırıq.\nTürkiyə Prezidentinin öz ailəsi ilə birlikdə qədim Şuşa şəhərini ziyarət etməsinin tarixi hadisə olduğunu bildirən deputat qeyd edib: “Şuşaya gedərkən yol boyu Prezident Rəcəb Tayyib Ərdoğan və ailə üzvləri erməni vandalizminin canlı şahidi oldular. Amma bütün bunlar arxada qaldı. Hazırda Qarabağda quruculuq işləri həyata keçirilir və bu prosesdə Türkiyə şirkətləri də yaxından iştirak edirlər. İnanırıq ki, qısa müddətdə doğma Qarabağımız cənnət məkana çevriləcək. Heydər Əliyev Fondu tərəfindən Cıdır düzündə təşkil olunmuş ədəbi-bədii kompozisiya isə milli-mədəni ənənələrimizi, Şuşanın mədəniyyətimizin beşiyi olduğunu bir daha təsdiqlədi”.\nDeputat söyləyib ki, bundan sonra Azərbaycanla Türkiyənin birliyi daha da möhkəmlənəcək: “Prezidentimiz cənab İlham Əliyevin dediyi kimi Azərbaycanla Türkiyənin qardaşlığı sarsılmazdır, Prezident Ərdoğanın dediyi kimi, Türkiyənin gücü Azərbaycanın gücü, Azərbaycanın gücü isə Türkiyənin gücüdür”.


TƏCİLİ! Tanınmış musiqiçilər qəzaya düşdü - xanimlar ucun qadin xeberleri\nPolşada baş vermiş yol qəzasında 13 nəfər xəsarət alıb.\nXanim.az "Report"a istinadən bildirir ki, bu barədə "RİA Novosti" xəbər verib.\nXəbərdə bildirilir ki, Amerikanın "The Dillinger Escape Plan" rok qrupunun musiqiçilərini daşıyan avtobus Radomsk şəhərində qəzaya uğrayıb. İlkin məlumata görə, qəzaya səbəb furqon avtomobilin arxadan avtobusa çırpılması olub.\nNəticədə hər iki avtomobilin sürücüsü də daxil olmaqla, 13 nəfər xəsarət alıb. Yaralıların hamısı rok qrupunun musiqiçiləridir. Xəsarət alanların hamısı xəstəxanaya yerləşdirilib.\nHadisə zamanı hər hansı sərnişin və ya sürücü ağır xəsarət almayıbb. Qəza səbəbindən hadisənin baş verdiyi yol müvəqqəti olaraq bağlanıb.\nRok qrupunun Krakovda planlaşdırılan konserti ləğv edilib.\nXəbərlər Baxılıb: 3809 Tarix: 12 fevral 2017\nQadının əsl yaşını ələ verən bədən üzvləri - FOTOLAR\nQadınlar çox yaşamaq istəsələr də, yaşlanmağı yaxınlarına belə buraxmırlar. Gənclik və gözəlliklərini qorumaq üçün əllərindən gələni edirlər. Məsələn, üz dərisinə qulluq edir, qırış, sızanaq, civzə, bir sözlə, onları çirki\nAlimlərdən xəbərdarlıq: Çox su içməyin, yoxsa...\nHəddən artıq su içmək insanın ölümünə səbəb ola bilər. -a istinadən xəbər verir ki, avstraliyalı alimlərin apardığı araşdırmaların nəticəsi belə deməyə əsas verir. Bildirilir ki, insan istəmədiyi halda maye qəbul edərsə\nsonxeber.az sonxeberler.az yemek reseptleri yay kolleksiyasi hamilelikde qidalanma maraqlı faktlar uz maskalari meshurlar haqqinda gavalinin xeyri kosmetika corəyiniz bol olsun atalar sözü iynə qara ciyər müalicəsi


Azərbaycanda inflyasiya açıqlandı - QİYMƏTLƏR FEVRALDA DA ARTIB | marja.az\nAzərbaycanda inflyasiya açıqlandı - QİYMƏTLƏR FEVRALDA DA ARTIB\nDövlət Statistika Komitəsinin yaydığı məlumata görə, 2021-ci ilin yanvar-fevral aylarında istehlak qiymətləri indeksi 2020-ci ilin yanvar-fevral aylarına nisbətən 3,7 faiz, o cümlədən ərzaq məhsulları, içkilər və tütün məmulatları üzrə 4,9 faiz, qeyri-ərzaq məhsulları üzrə 3,6 faiz, əhaliyə göstərilmiş ödənişli xidmətlər üzrə 2,3 faiz artıb.\nCari ilin fevral ayında istehlak qiymətləri indeksi əvvəlki aya nisbətən 1,6 faiz, əvvəlki ilin fevral ayına nisbətən 4,2 faiz artmışdır.\n2021-ci ilin fevral ayında ərzaq məhsulları, içkilər və tütün məmulatları üzrə istehlak qiymətləri indeksi əvvəlki aya nisbətən 2,1 faiz, əvvəlki ilin fevral ayına nisbətən 5,2 faiz artmışdır.\nCari ilin fevral ayında əvvəlki aya nisbətən ayrı-ayrı ərzaq məhsullarından daha çox bahalaşma unun, manna və qarabaşaq yarmasının, makaron məmulatlarının, peçenyenin, vaflinin, toyuq ətinin, təzə və dondurulmuş balığın, südün, yoqurtun, xamanın, kəsmiyin, pendirin, yumurtanın, kərə və bitki yağlarının, limonun, portağalın, naringinin, bananın, almanın, armudun, heyvanın, narın, xurmanın, fındığın, şabalıdın, kələmin, xiyarın, pomidorun, balqabağın, bibərin, badımcanın, kartofun, soğanın, sarımsağın, şəkər və şəkər tozunun, şokolad məmulatlarının, çayın, kola içkisinin, meyvə şirəsinin, arağın, ucuzlaşma isə əsasən mal və qoyun ətinin qiymətlərində müşahidə olunmuşdur. Digər ərzaq məhsullarının qiymətlərində ciddi dəyişikliklər baş verməmişdir.\n2021-ci ilin fevral ayında qeyri-ərzaq məhsulları üzrə istehlak qiymətləri indeksi əvvəlki aya nisbətən 0,3 faiz, əvvəlki ilin fevral ayına nisbətən 3,7 faiz yüksəlmişdir. Cari ilin fevral ayında əvvəlki aya nisbətən ayrı-ayrı qeyri-ərzaq məhsullarından daha çox bahalaşma sulu boyaların, divar kağızlarının, kəsilmiş taxtaların, sementin, kərpicin, zərgərlik məmulatlarının qiymətlərində müşahidə olunmuşdur. Digər qeyri-ərzaq məhsullarının qiymətlərində ciddi dəyişikliklər baş verməmişdir.\n2021-ci ilin fevral ayında əhaliyə göstərilmiş ödənişli xidmətlər üzrə istehlak qiymətləri indeksi əvvəlki aya nisbətən 2 faiz, əvvəlki ilin fevral ayına nisbətən 3,3 faiz artıb. Cari ilin fevral ayında əvvəlki ayla müqayisədə əhaliyə göstərilmiş ödənişli xidmətlər üzrə istehlak qiymətləri indeksinin artması əhali qrupu üzrə su təchizatı və tullantı sularının axıdılması xidmətlərinin tariflərinin artırılması, habelə paltarların təmiri, ictimai iaşə, tibbi və stomatoloji, bərbərxana və kosmetoloji xidmətlərin qiymətlərində bahalaşmanın müşahidə olunması ilə bağlı olmuşdur. Digər ödənişli xidmətlərin qiymətlərində ciddi dəyişikliklər baş verməmişdir.


Vüqar Səfərlinin cinayətlərində media rəhbərlərinin günahı var - Baş redaktor - Azinforum.az İnformasiya Portalı\nAna səhifə / Media / Vüqar Səfərlinin cinayətlərində media rəhbərlərinin günahı var – Baş redaktor\n“Son dövrlər müəyyən irəliləyişlər olsa da, Azərbaycan mətbuatı hələ öz funksiyasını tam yerinə yetirə bilmir. Mətbuatdan gözləntilər böyükdür. Ümid edirəm media haqqında yeni qanun mətbuatın əvvəlki hüquq və funksiyasını bərpa edəcək. Amma indi etiraf etməliyik ki, mətbuata ictimai etimad yoxdur”.\nBakupost.az xəbər verir ki, bunu bu gün Azərbaycan Respublikasının Medianın İnkişafı Agentliyində (MEDİA) media rəhbərləri ilə “İctimai nəzarətin formalaşmasında medianın rolu” mövzusunda baş tutan tədbirdə “Yeni Azərbaycan” qəzetinin baş redaktoru Alqış Həsənoğlu (Musayev) bildirib.\nBaş redaktor bu vəziyyətin yaranmasında jurnalistləri, xüsusən media rəhbərlərini günahkar hesab edir.O qeyd edib ki, özünə nəzarət edə bilməyən, özündə baş verən neqativ hallara etiraz etməyən, onu işıqlandırmayan mediaya ictimai etimad ola bilməz:\n“İstintaq və məhkəmə prosesində illərlə mediaya rəhbərlik etmiş bir şəxsin – KİVDF-nin sədri Vüqar Səfərlinin böyük cinayətləri üzə çıxdı. Onun fəaliyyətindən hamının xəbəri var idi, amma onu bir jurnalistin tənqid etdiyini görməmişəm. Əgər jurnalistika öz sahəsi ilə bağlı bu boyda neqativ halları, hadisələri yaza bilmirsə, deməli, onun öz funksiyasını yerinə yetirməsindən söhbət belə gedə bilməz”.\nAlqış Həsənoğlu qeyd edib ki, media vaxtında V.Səfərlinin əməllərini ifşa etsəydi, bu boyda cinayətləri də törətməzdi.\nÖncəki Səkkiz bacı-qardaşıq, içərisində ən vəzifəlisi mənəm – Tahir Kərimli\nNövbəti Bakıda uşaq evinin tərbiyəçisi valideyn tərəfindən döyüldü


Qebirqazana vurulan qız | Elvin Huseynzade\nQebirqazana vurulan qız\nBu 16 yaşlı qızın yerinə başqası olsaydı, yəqin ki, çox həyəcanlanar və ola bilsin, həm də sevinərdi. Çünki sevdiyi oğlanla görüşəcək; ondan sevgisinə cavab alacaqdı: ya “hə”, ya “yox”. Düzdür, həyəcanlıydı, ancaq sevinmirdi. Əksinə, kədərliydi. O, kədərli olmağa adət eləmişdi. Elə ümidsiz olmağa da. İndi də ümidsiz və kədərliydi. Nikbinliyin nə olduğunu bilmirdi o.\nValideynlərilə Nərimanov rayonunda yaşayırdı. İmkanlı adamlar yayda bağa gedəndə, bağı olmadığından atası onları Binəyə – babasıgilə gətirərdi. Binə onlar üçün “bağ” idi, burada bağ olmasa da.\n“Bağ”a gələn günün səhəri atası anasını və onu götürüb qəbiristanlığa getdi. Hər ilki kimi, dörd il əvvəl ölmüş nənəsinin qəbri üstünə baş çəkdilər.\nYaxınlıqda, iyirmi addım aralıda yeni qəbir qazılırdı. Qəbri bir-birinə oxşar iki oğlan qazırdı.\nO, həmişəki kimi ümidsiz və kədərliydi.\nQəbir qazan oğlanları görüb baxmağa başladı. Sanki ümidlənən kimi oldu: onlardan böyüyü, təxminən elə özü yaşda olanı deyəsən xoşuna gəlmişdi.\nAncaq onu ümidləndirən bu da deyildi; hələ aydınlaşdıra bilmədiyi səbəbi axtarsa da evə çatana qədər tapa bilmədi.\nQəbirqazanların ona baxıb-baxmadığını bilmədi. Valideynlərilə evə gəldi. Babasıgilin ona ayırdığı otağa çəkilib düşünməyə başladı: “Nə idi axı belə sevindirən məni?”\nOtura bilmədi. Uzandı. Durdu. Özüylə Binəyə gətirdiyi kitablardan birini oxumağa götürdü. Oxuya bilmədi. Halbuki o, əlinə kitab alanda heç oxumamış yerə qoymazdı. Daim bədii ədəbiyyat oxuyardı. Çox oxuduğuna görə anası ona “professor” deyərdi. Dərslərini də pis oxumurdu. Ancaq heç ali məktəbə hazırlaşmırdı da. Sinifdə dərslərini onun qədər oxuya bilməyənlər ali məktəblərə girmək üçün müəllim yanına gedirdi. O isə keçən ildən qərara gəlmişdi ki, heç bir yerə sənəd verməsin. Çünki ali məktəbə girməyin yalnız xəyal olduğunu düşünürdü; ona elə gəlirdi ki, ali məktəbə sənəd verməyin mənası yoxdur, çünki daxil ola bilməz, lazım olan çoxlu savad yoxdur onda; universitetə sənəd verib kəsilərək özünü və valideynlərini tanış-tunuş arasında biabır etməyin mənası nədir? O belə düşünüdü – ümidsizcəsinə. O qədər ümidsizcəsinə ki, ata-anası da ali məktəbə hazırlaşmağa heç cür razı sala bilməmişdi.\n“Görəsən o oğlan – qəbirqazan mənə fikir verdi? Necə qəşəng oğlandı. Saçı da qulaqlarını örtüb. Şəhərdə belələrinə “şampunçik” deyirlər, Bakının qəsəbələrində, kəndlərində uzunsaç oğlanlara lağ eləyirlər. Bu nə əcəb belə saç saxlayıb?…Paltarları da kasıbyana idi. Nə olsun, əsas odu özü qəşəngdi, yaraşıqlıdı. Axı mən əvvəllər də uzunsaç oğlanlar görmüşəm, axı niyə belə sevinirəm?”\nNəhayət, sevincinin səbəbini tapdı. Qəlbinin dərinliyindəki səs ona qəbirqazan oğlanı tapmasına sevinməyinin səbəbini dedi. Axı o, ali məktəbə girə bilməyəcəyi kimi ərə də getməyəcəyini düşünürdü. Özü də bu barədə son vaxtlar fikirləşməyə başlamışdı. Güzgünün qarşısında özünə hər baxandan sonra əmin olurdu ki, heç vaxt ailə də qura bilməyəcək. Hansı ki, milli mentalitet hər kəsə ailə qurmağı, az qala əmr edir; ailə qurmayanları bədbəxt sayır. Başqa yaraşıqlı oğlanlar onu sevməyə bilərdi; bu uzunsaç qəbirqazan oğlan yəqin onunla ailə qurmağa razı olardı. O da böyük bacısı kimi ailəli, uşaqlı olardı.\n“Yəqin oğlanın ailəsi kasıbdı. Üst-başından da görünür, həm də imkanlı adam qəbirqazan işləməz. Atam bizi evləndirər, sonra onu işə düzəldər… Birdən evdən məni ona vermədilər?”\nBu düşüncələrlə səhərə yaxın yuxuya getdi…\nİki gün sonra anasına adətən yalan danışmayan qız onu aldadıb, evdən çıxdı. Birbaşa qəbiristanlığa getdi.\nQəbiristanlığı axtarmağa ehtiyac olmadı; bəlkə də ilk dəfəydi ki, bəxt üzünə gülürdü: həmin qəbirqazan oğlan qəbiristanlığın girəcəyindəki damın qabağında oturmuşdu. Bu dəfə qardaşı yanında deyildi, tək idi. Yaxınlaşıb salamlaşdı. Oğlandan buralarda haradan gül ala biləcəyini soruşdu:\n– Nənəmin qəbri üstünə gəlmişəm.\n– Allah rəhmət eləsin… Sözün düzü, buralarda gül satılmır, kim gül qoymaq istəsə özüylə gətirir.\nHiss elədi ki, qəbirqazan onu keçən dəfə nənəsinin qəbri üstündə görməyib. Gül söhbəti əlbəttə bəhanə idi, sadəcə oğlanla söhbəti uzatmaq, onun gözəl üzünə baxıb incə və məlahətli səsinə qulaq asmaq istəyirdi.\nSonra nənəsinin qəbrinə baş çəkdi. Qayıdanda oğlan yenə də qəbiristanlığın girişində oturmuşdu. Ona “Mən gələn cümə axşamı yenə gələcəyəm” deyib getdi.\nKeçən bir həftə çox əziyyətli oldu. Növbəti cümə axşamına qədər çox çətinliklə gözlədi. Nəhayət, cümə axşamı çatdı və o, qəbiristanlığa getdi. Oğlan yenə ordaydı. Qardaşı da aralıda kol-kos qırır, yəqin təzə qəbir yeri hazırlayırdı. Yenə bir az söhbət elədi. Onunla bağlı kifayət qədər öyrənmək istəyirdi, çoxlu sualları vardı. Heyif ki, qəbirqazan çox danışana oxşamırdı.\nÜçüncü həftənin cümə axşamı günü onunla bir az səmimi ola bildi. Oğlan qəbir qazdıranların az olmasından, qəbir qazmağın çətinliklərindən şikayətləndi. Deyir, bir də görürsən daş-kəsək çıxır, qazmaq olmur, ev yiyəsinə necə deyəsən ki, gəl qəbri başqa yerdə qazaq?\nQız bir qədər aralıda olan oğlanı göstərib soruşdu:\n– Hə – qəbirqazan gülümsündü, – qardaşımdı.\nOnu ilk dəfəydi gülən görürdü. Gülmək bu qəbirqazan oğlana necə də yaraşırdı…\nHəmin gün qəbirqazana əvvəlcədən kağıza yazdığı mobil telefon nömrəsini də verdi. Oğlan nömrəni aldı, ancaq dedi ki, mənim telefonum yoxdu. Deməli, danışmaq üçün qəbiristanlığa getməkdən başqa çarə yox idi.\nArtıq yay tətilinin bir ayı getmişdi, ancaq o, qəbirqazana heç nə deyə, ya da hiss etdirə bilməmişdi. Təkcə yaşını öyrənmişdi: on altı. Yaşıd idilər.\nEvdə xeyli düşündü və qətiləşdirdi. Çərşənbə günü oturub sevgi məktubu yazdı. İlk dəfəydi sevdi məktubu yazırdı, yalnız məktəbdəki qızlarda uzaqdan-uzağa görmüş, bu barədə kitablardan oxumuşdu. Məktubu “Adını bilmədyim oğlana!”, sözlərilə başlayıb, “gələn həftənin cümə axşamı günü saat 12-də qəbiristanlığın girişinə gələcəyəm” sözlərilə yekunlaşdırdı. İmza qoymadı.\nBir səhifəlik məktuba ətir də vurmaq istədi, fikrindən daşındı. Yolboyu kədər içində, cürbəcür ağlagəlməz şeylər fikirləşirdi.\nÇatdı. Qəbirqazanla salamlaşdı, söhbət eləmədən nənəsinin qəbri üstünə getdi. Qayıdıb gəldi. Məktubu qəbirqazana uzatdı. Onun təəccüblənməsini görmədən, “bu nədi?” sözlərini guya eşitmirmiş kimi qaçdı. Sürətlə qaçırdı…\nBir həftənin geriyə sayımı yaman həyəcan, kədər və ümidsizliklə başladı. Ağlına cürbəcür fikirlər gəlirdi və bütün fikirlər qəbirqazan oğlanın ona “yox” deyəcəyi səbəblə sonuclanırdı: qəbirqazanın sevdiyi qız var; ola bilsin sevdiyi qız yoxdu, ancaq onun özünü də sevmir, axı o kifirdi; qəbirqazan onu bu qədər həyasız – bir oğlana “girişə biləcək” qədər arsız sayıb rədd edir… Qəbiristanlığa çatana yaxın ağlına bir fikir də gəldi: oğlan oxuma-yazma bilmədiyindən məktubu başqasına oxutdurub və… Ardını düşünmək istəmirdi. Ancaq çatana qədər düşündü: o və ailəsi Binədə biabır olur, hamılıqla kənddən qovulurlar.\nYeddi günün cəmi ikisi keçmişdi. Ancaq onun həyəcandan ürəyi yerindən çıxırdı. İkicə gün sonra – bazar günü günorta atasının anasına danışdığı əhvalat isə onu şoka saldı. Söhbətin əvvəlinə fikir verməsə də atasının qəbiristanlıqdakı qardaşlardan danışdığını eşidib diksindi. Dönüb qulaq asmağa başladı:\n– …Adamın heç ağlına da gəlməz eee. O iki oğlan sən demə… qızdı. İkisi də. Atası onları qəbir qazdırmağa məcbur eləyir… O qədər günün-yağışın altında qalıblar ki, üzləri də kobudlaşıb. Oğlana oxşayırlar…\nQızın başı hərləndi. Sonrasını özü də bilmədi. Bir də özünü qəbiristanlığın qapısı ağzında gördü. Bura qaça-qaça gəlmişdi. Nə üçün gəldiyini dəqiq bilmirdi. Ancaq sanki atasının dediklərinə tam inanmamışdı. Daha doğrusu, onda bir ümid qığılcımı var idi. Bu, ümidsizliyin son həddinin yaratdığı bir ümid işartısı idi.\nHalı özündə deyildi. Qəbiristanlığın qapısından içəri keçdi. Ümid işartısı olan gözlərilə qəbirqazana baxıb. Qəbirqazan dilləndi:\n– Telefon nömrən məndə qalır, ancaq telefon tapa bilmədim zəng vurum, bağışla.\n– Yəqin sən məndən məktubuna cavab gözləyirsən?\nQəbirqazan bir qədər susub yenə danışdı başladı:\n– Məsələ burasındadı ki, mən oğlan deyiləm… Mən… qızam. Yanımda gördüyün o biri qəbir qazan qız da mənim bacımdı. Bir dəfə sən soruşdun, mən də zarafatla dedim ki, hə, o, mənim qardaşımdı. Bizim anamız ölüb, atam da bizə həmişə oğlan işləri gördürüb. Oğlan kimi geyinmişik həmişə.\nQəbirqazanın üzünə baxdı: artıq onun gözündəki sonuncu ümid işartısı da yoxa çıxmışdı. Dəhşətə gəlmiş kimi qaçmağa başladı. Keçən dəfəkindən də sürətlə qaçırdı…\n…Səhər yenicə açılmışdı. Oğlana oxşayan qəbirqazan növbəti “müştəri”si ilə danışıb, razılaşdı, onu yola salıb, beli əlinə aldı. Bu, onunçün yalnız növbəti iş idi – kənddə bir qız özünü asmışdı. Özünü asan 16 yaşlı qızın kim olduğunu isə qəbirqazan bacılar heç vaxt bilməyəcəkdilər…


Ali Məhkəmədə 20 Yanvar şəhidlərinin xatirəsi yad edildi\n19 Yanvar 18:13\nE-huquq.az xəbər verir ki, Ali Məhkəmənin sədri Ramiz Rzayev yığıncaqda çıxış edərək bildirib ki, 1990-cı ilin 20 Yanvar hadisəsi Azərbaycanın azadlığı və ərazi bütövlüyü uğrunda mübarizə tarixinə qəhrəmanlıq səhifəsi kimi daxil olub.\n1990-cı il yanvarın 19-dan 20-nə keçən gecə sovet ordusu erməni quldur dəstələri ilə birgə Azərbaycan xalqına qarşı qətliam törədib.\nSədr qeyd edib ki, 20 Yanvar hadisələrinə hüquqi-siyasi qiymət də Ulu öndərimizin təşəbbüsü ilə verilib. Bu qiymət ümumiləşmiş formada bundan ibarətdir ki, o vaxtkı SSRİ rəhbərliyi Azərbaycana təcavüz edib. Əlbəttə, hadisənin günahkarlarının da adları açıqlanıb. SSRİ rəhbərliyinin təcavüzünün qarşısı alınmalıydı, o zamankı respublika rəhbərliyi bu qırğına imkan verməməliydi. Bu hadisəyə görə o dövrdə xalqın azadlıq hərəkatına rəhbərlik edənlər də məsuliyyət daşıyırdı. SSRİ rəhbərliyinin təcavüz edəcəyini bilərək xalqı qırğına aparan və bu zaman özləri kənarda qalanlar məsuliyyət daşıyırlar.\nBildirilib ki, Azərbaycan xalqı 20 Yanvarda hərbi, siyasi, mənəvi təcavüzə məruz qalsa da, vətənin azadlığı və müstəqilliyi naminə ən ağır sınaqlara sinə gərdi, şəhid verdi. 44 günlük Vətən müharibəsində də belə oldu. Öz tarixi qəhrəmanlıq ənənələrinə sadiq olan Azərbaycan xalqı 30 il işğal altında qalan torpaqlarımızı Ali Baş Komandanın sərkərdəliyi ilə Ermənistan Silahlı Qüvvələrinin işğalından azad etdi.\n1990-cı ilin qanlı yanvarında, birinci və ikinci Qarabağ müharibəsində Azərbaycanın azadlığı və müstəqilliyi uğrunda şəhidlik zirvəsinə ucalmış Vətən övladları özlərinin fədakarlığı, şəhidliyi ilə xalqımızın qəhrəmanlıq salnaməsinə parlaq səhifə yazdılar. Bu gün də Azərbaycan xalqı Vətənin azadlığı, xalqın xoşbəxtliyi uğrunda canlarından keçən övladları ilə fəxr edir.\n1990-cı ilin Yanvar hadisələri Azərbaycan xalqının şəhid qanı ilə yoğrulmuş azadlıq arzusunun bütün dünyaya nümayişi idi. Əzmkarlığının, yenilməzliyinin gerçək nümunəsi idi. Allah bütün şəhidlərimizə rəhmət eləsin!\nBakı Apellyasiya Məhkəməsində təcrübəyə zidd qərarların təhlili məqsədilə işçi qrupu yaradılıb\nMəhkəmə sədrlərinin iştirakı ilə cəzaların təyin edilməsi ilə bağlı məhkəmə təcrübəsi müzakirə edildi\nProkurorluq: "Nəzəriyyə və təcrübədə özünü öldürmə həddinə çatdırma cinayətində təqsirin formalarına dair fikir ayrılıqları var"


BNA-da Elçin Mustafayev müəmması - İttiham - Pia.az\nBNA-da Elçin Mustafayev müəmması - İttiham\nBu ilin oktyabr ayının 19-da belə bir rəsmi xəbər yayıldı - Nazirlər Kabineti yanında Bakı Nəqliyyat Agentliyi (BNA) ) 300 ədəd avtobusun tədarükçüsünü seçib\n“300 ədəd avtobusun tədarükü ilə bağlı elan edilmiş tenderin qalibi “BMC Otomativ Sanaye ve Ticaret A.S.” şirkəti olub. 2018-ci il oktyabr ayının 23-də şirkətlə müqavilə bağlanılıb”, – deyə məlumatda bildirilirdi.\nMəlumata əsasən alınacaq avtobuslarla bağlı olaraq elan edilən tenderin xərcləri, nəqliyyat vasitələrinin Bakıya gətirilməsi ilə bağlı böyük şübhələr ortaya çıxıb. Saytımıza bilgi verən mənbə iddia edir ki, hazırda baş nazir Novruz Məmmədovun göstərişi ilə BNA-da yoxlamalar aparılır.\nBakı Nəqliyyat Agentliyinin (BNA) İdarə Heyətinin sədri Vüsal Kərimli isə uzun zamandır mediadan yayınmağa üstünlük verir. İnformasiyaya əsasən Türkiyədən alınacaq avtobusların hansı daşıyıcılara verilməsi ilə bağlı da qalmaqal yaranıb. Məlumatlara əsasən bir müddət əvvəl BNA-nin səkilərin təmiri üzrə tenderində qalıb olmuş "Econ" şirkəti BNA-da sədr müavini olan Elçin Mustafayevə məxsus olub. E.Mustafayev səkilərin təmirinə görə iş icraçısı olan şəxslərin 200 min manata qədər pulunu mənimsəyib. Bununla da ortaya ciddia faktlar çıxıb.\nDaxil olan məlumata əsasən Bakı Nəqliyyat Agentliyi yeni avtobusları Türkiyənin məhşur “BMC Otomotiv ve Sanayi Ticaret A.Ş.” şirkətindən alacaq. Avtobusların modeli BMC Procity olacağı güman edilir. Avtobuslarla bağlı olaraq satınalma lotlarında elan edilən rəqəmlərdə ciddi şəkildə fərqlər ortaya çıxıb. Belə ki, ayrılacaq vəsaitlərlə alınacaq avtobuslar üçün sərf ediləcək vəsait arasında böyük fərqlər yaranır. Bu isə ortada yeyinti ehtimalının və ya milyonlarla manat vəsaitin taleyinin müəmmalı olaraq qalacağını deməyə əsaslar yaradır.\nMəlumatlara əsasən məhz bu faktlar və BNA-da "qara kassa" rolunu oynayan Elçin Mustafayevin iştirakı ilə olduğundan adıçəkilən qurumda yoxlamalara başlanıb. Yoxlamalar səbəbindən də Bakıya yeni avtobusların gətirilməsi prossesi ləngiyib.\nMəlumat verən mənbə iddia edir ki, BNA 2019-cu il üçün strateji olaraq paytaxtda nəqliyyatın idarəedilməsi üzrə planlarını və icra edəcəyi layihələri də ertələmək məcburiyyətində qalıb. "Hazırda Vüsal Kərimli yuxarıların yeyintiyə dair aşkarladığı faktlarla bağlı arayışlar vermək məcburiyyətində qalıb. Qurumun fəaliyyəti özünü doğrultmur. BNA yaranandan şəhər nəqliyyatında müsbətə doğru dəyişən heç bir şey yoxdur" deyə mənbəmiz söyləyir.\nƏvəzində mediada yayılan xəbərlərdə BNA-nın sədr müavininin İmişlidə modern ferma yaratmaq, Həzi Aslanov metrosu yaxınlığında dəbdəbəli villa inşa etdirməkdən daha çox bəhs edilir.\nGundeminfo.az-a Elçin Mustafayevin 4 iyun 2018-ci ilə qədər, yəni BNA-da İdarə Heyyətinin sədr müavini təyin olunana qədər dəfələrlə dövlət qurumları ilə məhkəmə çəkişməsində olduğuna dair məlumatlar da daxil olub. Məsələn Binəqədi Rayon Məhkəməsində 3(103)-64/16 saylı iş üzrə Mustafayev Elçin Rəvayət oğluna qarşı Bakı Vergilər Departamenti tərəfindən məhkəmə iddiası qaldırılıb. Məhkəmə çəkişməsinin detalları, 2016-cı ilin fevral ayının 1-də Bakı Apelyasiya məhkəməsində hakim Mursaqulov Vaqif Ənvər oğlu sədrliyi ilə baxılan prossedə baş verənlər barədə ətraflı olaraq bilgi verəcəyik.\nEtiket: BNA Elçin Mustafayev\nQara yaxaraq ne etmek isteyirsiz dovlet idarelerinde isleyen qoca memutlarin isden cixarmasinlar deye yeni teyin olmus birine ser bohtan atmaq neqeder dogrudur bu bohtan sadece qocalarin ne olene qeder islerinde qalmasini istediyiniz melumdu ve boyuk etimal siz ele o qoca merurlarin terefini yerin mohkem etmeyinizin gostericisidi cunki yeni teyin olunmus bir insanin talehine qara leke ve yukselmeyinin qarsisin almaq ucun bele ser bohtan atirsiz


warez script warez forum Leaks Forum orkide Link kısaltma sitesi shell indir mavi orkide Link kısalt PHP Scriptler Ataşehir kadın kuaförü Warez forumu hacklink satın al cialis yorumları Adalet.az | İftara bunları hazırlaya bilərsiniz Adalet.az | İftara bunları hazırlaya bilərsiniz Adalet.az | Ədalət -\nİftara bunları hazırlaya bilərsiniz\n7152 | 2018-06-10 16:39\nAzərbaycanda Ramazan bir neçə gündür ki, davam edir. Ən az 16 saat oruclu olduğunuz üçün düzgün qidalanma mütləqdir:\nAdalet.az sizə iftar üçün hazırlaya biləcəyiniz bir neçə təamı təqdim edir:\n20 qram kakao tozu\n100 qram un\n600 qram çiyələk\n250 qram 33 %-li qaymaq\n1 su stəkanı cem\nYumurtanı şəkərlə mikserlə çalın. Una kakao və qabartmanı qatın və yumurtaya əlavə edib qarışdırın. 30-40 sm ölçülü soba qabına qida kağızı qoyun və əvvəlcədən qızdırılmış 180 dərəcə sobada 10 dəqiqə bişirin. 3-4 çiyələk saxlamaq şərti ilə qalanlarını 3-4 hissəyə bölün. Çay dəsmalını nəm edin və biskviti onun üstünə qoyub rulet formasında dəsmal ilə birlikdə büküb kənara qoyun. Qaymağı şəkərlə mikserlə çalın. Üzərinə çəkmək üçün bir hissəsini kənara qoyun. Soyumuş bistvitin üzərinə cem çəkin və qaymağı, sonra da çiyələkləri yayın. Dəsmalın köməyi ilə biskviti yenidən rulet formasınfa bükün. Üzərinə qaymaqlı qarışıqdan çəkin və bütöv çiyələklə bəzəyin.\nLimonlu Hind şorbası\n700-800 q toyuq filesi (qaynadıb iri doğramaq)\n1,5 l toyuq bulyonu\n2 ədəd baş soğan (xırda doğranmış)\n400 q gül kələmi\n100 ml yağlı qaymaq\n2 x.q. yağ\n1-2 x.q. limon şirəsi\n1/4 ç.q. üyüdülmüş zəncəfil\n2-3 x.q. kokos yonqarı (quru tavada azacıq qızartmaq)\n1 çay qaşığı karri\nYağı əridin, soğan, sarımsaq əlavə edib 3-4 dəqiqə qızardın. Zəncəfil, karri, un vurub qarışdırın, 2 dəqiqə qovurun. Sonra bulyon və qaymaq tökün. Qaynara düşənəcən gözləyin, 5 dəqiqə qaynadıb gül kələmini əlavə edin. Həddən artıq bişirməyin ki, kələm əzilməsin. Hazır şorbaya toyuq əti, duz, çili istiotu, kokos yonqarı, limon şirəsi əlavə edib qarışdırın.\n300 qram ev əriştəsi\n2 ədəd orta ölçülü balqabaq\nYarım su stəkanı konservləşdirilmiş qarğıdalı\nYarım su stəkanı dördə bölünmüş qoz\n5-6 budaq şüyüd\nSüd, 2 su stəkanı su, 1 xörək qaşığı kərə yağı və duzu bir qazana töküb ocağa qoyun. Qaynamağa başlayınca üzərinə əriştələri əlavə edin. Digər tərəfdən qalan kərə yağını əridib kub-kub doğranmış balqabaq və qırmızı bibəri bişirin. Ocaqdan götürməyə yaxın, qarğıdalıları və duzunu da əlavə edin. Hamısını birlikdə bir iki dəfə qarışdırdıqdan sonra ocaqdan alın. Bişən əriştələri süzüb servis qabına alın. Üzərinə tərəvəzli qarışığı əlavə edin. Qozları əlavə edin. Şüyüd ilə bəzəyərək servis edin.


Balalar-Az. Com Nağıllar Üç şahzadə\nYüklə 69.38 Kb.\nölçüsü 69.38 Kb.\n- Buy, ay bala, bu nə sözdü? Sənin atan bu vilayətin padşahı Aslan şah.\nBu nə sözdü soruşursan?\n- Şah sağ olsun, mən quzunun ətindən yeyəndə dedim ki, bu it ətidi.\nÇünki gördüm ki, bu qoyun əti tamı vermir. Demək bu başqa heyvan olacaq. Sürüdə də itdən başqa heyvan olmaz. Odu ki, dedim bu yəqin it əti olacaq.\nKataloq: e-lib -> yukle -> Nagillar\nNagillar -> Balalar-Az. Com Nağıllar Otların bəhsi


Magistraturaya qəbul imtahanının I mərhələsi üzrə sınaq imtahanı keçiriləcək | belc.az\nDİM tərəfindən 4 fevral 2018-ci il tarixində ali təhsil müəssisələrinin və AMEA-nın magistraturalarına qəbul imtahanının birinci mərhələsi üzrə sınaq imtahanı keçiriləcək.\nİmtahan Bakı, Gəncə və Naxçıvan şəhərlərində təşkil olunacaq. Sınaq imtahanında iştirak etmək istəyənlər 18 yanvar saat 10:00-dan 31 yanvar saat 10:00-dək DİM-in internet saytında qeydiyyatdan keçərək imtahana yazıla bilərlər.\nİmtahanda iştirak etmək istəyən namizədlər DİM-in internet saytında “Şəxsi kabinet”lərini yaratmalıdırlar. Sınaq imtahanında iştirak etmək üçün ödənişin məbləği 30 (otuz) AZN-dir. Ödəniş üçün nəzərdə tutulan məbləği “Şəxsi kabinet”də olan “Hesaba” daxil etmək üçün müxtəlif ödəniş üsullarından (ətraflı məlumat payment.dim.gov.az saytında verilmişdir) yararlanmaq olar.\nNamizədlər imtahana yazılmaq üçün “Şəxsi kabinet”in “Hesab” bölməsində “Sınaq imtahanına yazılmaq üçün ödəmə kartı” > “Sınaq imtahanının növü” > “Magistratura səviyyəsi üzrə sınaq imtahanı” ardıcıllığı vasitəsilə ödəmə kartını əldə edib eservices.dim.gov.az/sinaq/mag səhifəsində YENİ İSTİFADƏÇİ kimi qeydiyyatdan keçib imtahan binasını seçməlidirlər.\nSınaq imtahanının məqsədi bakalavrlara münasib vaxtda qapalı və açıq formalı test tapşırıqları vasitəsi ilə onların verbal və riyazi məntiqini, fəza təfəkkürünü , İKT və xarici dil üzrə bilik, bacarıq və vərdişlərini yoxlamaq, bununla da onların həm imtahan texnologiyalarına alışmaları, həm də imtahana hazırlıq səviyyələrini yoxlamaları üçün imkanın yaradılmasıdır.


Avropa Oyunlarında Bakı yollarında hereket nece olacaq? – ƏYANİ REPORTAJ - Azadlıq Xeber\n24.04.2015 / 12:04 xeber – Hər ötən gün bizi Bakı-2015 Avropa Oyunlarına bir qədər də yaxınlaşdırır. Oyunlar zamanı tətbiq olunacaq yeniliklərdən biri də T-all nəqliyyat sisteminin yaradılmasıdır. Bu sistem daxilindəki avtobuslardan mətbuat nümayəndələri, yayım şirkətlərinin üzvləri, işçi qüvvə, rəsmi qonaqlar və Avropa Oyunları ailəsinin üzvləri istifadə edə biləcək.\nsalam.rayondan bakiya gelis-gedis mehdudlasacaqmi?yollar aciq olacag?tesekkur…


İran niyə narahatdır? | Azadliq\nHome Aktual İran niyə narahatdır?\non: Sentyabr 18, 2021 In: Aktual, Cəmiyyət\nVəliyyi-Fəqihin Ərdəbil Vilayəti üzrə nümayəndəsi Ayətullah Seyid Həsən Amili Azərbaycan, Türkiyə və Pakistan hərbçilərinin birgə təlimlər keçirməsinə münasibət bildirib.\nSəhərAzəri-nin verdiyi məlumata görə, cənab Amili Ərdəbilin dünənki cümə namazı xütbələrində deyib ki, hər bir ölkənin istədiyi tərəfdaşı ilə birgə hərbi təlimlər keçirməsi onun suveren hüququdur, lakin son təlimlərin hansı kontekstdə təşkil olunması narahatlıq doğurur. Belə ki, təlimlər ərəfəsində Türkiyə hakimiyyətinə yaxın Yeni Şafak qəzetinin Azərbaycan Milli Məclisinin üzvü ilə müsahibə aparıb həmin müsahibəyə “İran xəritədən silinəcək” başlığını seçməsi təəssüf doğurur.\nİmam cümə qeyd edib ki, bununla da nə Türkiyə, nə də Azərbaycan qonşuluq haqqını yerinə yetirmədilər. Ona görə də İran Milli Təhlükəsizlik Ali Şurası Arazın bu tayında silahlı qüvvələrin güc nümayiş etdirməsinə icazə verməlidir.\nBu xəbər narahatlıq doğurur.\nBirincisi, işin ironik tərəfi budur ki, 3 müsəlman dövlət təlim keçirir, 4-cü bundan narahat olur. Bilirəm, deyəcəksiniz, bu üç dövlət dini dövlət deyil. Razı. Amma gəlin onunla da razılaşaq ki, adı çəkilən 4 dövlətin 4-ü də rəsmi təliğatlarında müsəlman təəssübkeşliyini qabardır, dünyanın qeyri-müsəlman dövlətlərinin onlara tələ qurduğunu, paxıllıq etdiyini və s. deyir. Düzdümü? Demək, adi bir fakt göstərir ki, din amilinə referanslar xalqın başını qatmaqdan savayı bir şey deyil.\nİkincisi, cənab Amilinin iqtibas verdiyi fikirlər məni xeyli təəccübləndirdi. Dedim, ilin günün bu vaxtdı elə kəskin bəyanatı hansı şir ürəyi yemiş deputat verib? Axtardım tapmadım. “Yeni Şafak”ın saytında belə bəyanat gözümə dəymədi. Belə bəyanat olub. Ancaq, 6 il əvvəl hökumətin mandat verdiyi bir oyuncaq partiya sədri deyib. Bəs görəsən, cənab Amiliyə bu xəbər niyə belə gec gedib çatsın?\nBu umu-küsünü aradan qaldırmaq üçün Bakı İslam Oyunları kimi, birgə İslam Hərbi təlimləri də keçirə və uzaq İndoneziyadan, Çeçenistana (Talibanı hələlik qıraqda saxlamaq şərti ilə) qədər hamını cəlb edə bilər. Biz Qarabağ müharibəsini bitirməmişik. Əlavə dava-şayaya, gərginliyə ehtiyac yoxdur.\nQeyd edim ki, İran mediası Rusiyanın da Qarabağdakı fəaliyyətini zərif formada tənqid edir, aşkar hiss olunur ki, Rusiyanın Qafqazda güclənməsi onlar da narahat edir. Burda bizim maraqlar nə qədər müxtəlif mənşəli olsa da tutuşur. Lakin, o da aşkardır ki, İranla 44 günlük müharibədən bəri nahamar vəziyyət var. Hər iki tərəfdə də onu yola qoymaq üçün gözəçarpacaq fəaliyyət görünmür.\nFikir vermisinizsə, Cəbrayılın işğaldan azad olunmasının bir ili tamam olacaq, ancaq bu zamana qədər ordan 4 dəfə keçən nə İlham Əliyevin, nə bir başqa Allahın qulunun Arazın üzərində İranın tikdiyi müştərək su-elektrik stansiyasına keçib selfi edə bilməyib.\nÜmid edək, bu müşkülat əlavə dərd-sər vermədən həllini tapsın.


Ermənistandakı rus ordusunda qəfil döyüş hazırlığı siqnalı: Qoşun bölmələri “Alagöz” poliqonuna yeridildi\n13 Mart 2017 - 17:51\nErmənistandakı rus ordusunda qəfil döyüş hazırlığı siqnalı:Qoşun bölmələri “Alagöz” poliqonuna yeridildi\nCənub Hərbi Dairəsinin qoşunlarının qəfil döyüş hazırlığı yoxlaması çərçivəsində Rusiyanın Ermənistandakı 102-ci hərbi bazasının qüvvələri yüksək dağlıq ərazilərdə yerləşən “Alagöz” və “Kamhud” poliqonlarına doğru hərəkətə keçib. Bölmələr poliqonlara qədər 100 kilometrə qədər məsafə qət etməlidir.\nBu haqda Cənub Hərbi Dairəsinin mətbuat xidməti bildirir. Hərbi manevrlər Ermənistan prezidenti Serj Sarkisyanın Moskvaya sabah başlayacaq ikigünlük səfərindən bir gün əvvələ təsadüf edir.\nKreml bildirir ki, prezident Vladimir Putin Serj Sarkisyanla ikitərəfli münasibətlərə dair məsələlərlə yanaşı Dağlıq Qarabağ münaqişəsinin nizamlanmasını yollarını da müzakirə edəcək. Rusiya ordusunun Ermənistanda təlimlərə başlamaq üçün Sarkisyanın Moskvaya səfəri ərəfəsini seçməsinin təsadüf olub-olmadığını demək çətindir.\nCənub Hərbi Dairəsi bildirir ki, 102-ci bazanın qüvvələrinin dağlıq ərazilərə doğru hərəkətini havadan pilotsuz kəşfiyyat aparatları, o cümlədən “müasir kəşfiyyat kompleksinin bütün nümunələri” müşahidə edir. Qoşunların hərəkəti zamanı Ermənistanın hava məkanının qorunmasını Buk-M1-2, S-300B zenit-raket sistemləri, İrəvandakı “Erebuni” aviabazasının qırıcıları təmin edəcək.\nBildirilir ki, Ermənistan ərazisində Rusiya qoşunlarının təlimləri bir həftə davam edəcək, təlimlər iki mərhələdən ibarət olacaq.\nBirinci mərhələdə şərti hədəflərə mərmilərdən atəş açılacaq.\nİkinci mərhələ isə dəniz səviyyəsindən 1500-2000 metr yüksəklikdə yerləşən “Alagöz” poliqonunda keçiriləcək. Burada aviasiyanın, o cümlədən vertolyotların dəstəyi ilə bütün silah növlərindən döyüş atışları həyata keçriləcək, şərti düşmənin əsas hədəfləri müəyyən edilərək əks hücum başladılacaq, Ermənistan ərazisinə müdaxilə etmiş şərti düşmənin zirehli texnikası, digər mühüm hədəfləri vurulacaq.


Səudiyyə zindanlarında şiə məhbuslara qarşı təzyiqlər artıb\nAli-Səud rejiminin Səudiyyə Ərəbistan şiələrinə qarşı ayrı-seçkiliyə əsaslanan siyasətləri davam etdirilir.\nMaide.az-ın Səudiyyə Ərəbistanın Əl-Əvamiyə News xəbər portalına istinadən məlumatına görə, Şiə məhbuslar Ərəbistanın Əl-Dəmam şəhərinin istintaq təcridxanasında müxtəlif növ şikəncələrəməruz qalırlar.\nMəlumatda bildirilir ki, Səudiyyə Ərəbistanında məzhəblər arasında ayrı-seçkiliklər məhərrəm ayının əvvəlindən etibarən daha da artıb.\nBəzi şiə məhbusları bildirib ki, Səudiyyə zindan gözətçiləri aşkar şəkildə İmam Hüseyn (ə)-a hörmətsizlik edərək məhbusları kameralara göndərib döyürlər.\nQeyd edək ki, Aşura gecəsində təkfirçi terrorçular əsasən şiələrin məskunlaşdığı Əl-Ehsa şəhərində Əl-Daluh hüseyniyyəsinə hücum ediblər. Bundan başqa onlar həmçiin həmin şəhərin Əl-Qarə və Əl-Qərin kəndlərindəki hüseyniyyələrə hücum ediblər. Hücumlar nəticəsində 8 İmam Hüseyn (ə) əzadarı şəhid olub , 30 nəfərdən çoxu isə yaranıb. /\nTeqlər : #Səudiyyə zindanlarında şiə məhbuslara qarşı təzyiqlər artıb,\n“WhatsApp”ın sərf etməyən yeniliyindən necə qurtulaq?\nBakının bağlanmış əsas yollarından biri açıldı


Üzdəki qırışları açan çərəz\n4 İyul 2015 20:19\nStress, orqanizmdə toplanan toksinlər, günəşin ultra bənövşəyi şüaları, artıq çəki kimi faktorlar insanı tez yaşlandırır. Bu faktorlar 35 yaşdan sonra dərinin elastikliyini itirməsinə və üz dərisinin sallanmasına, həmçinin, dərinin qırışmasına səbəb olur. Baxımsız insanların dərisi daha tez təxminən, 26-30 yaşdan etibarən qırışmağa başlayır.\nAncaq hər dərdin çarəsi olduğu kimi zamanla mübarizə aparıb, ətraf mühitin dəriyə təsirlərini azaltmağın da yolları var. Daha sağlam və gənc dəriyə sahib olmaq üçün tərkibində bol miqdarda antioksidantlar olan qidalar yemək lazımdır.\nMütəxəssislər dəri yaşlanmasının qarşısını almaqda ən təsirli qidanın günəbaxan tumu olduğunu bildirirlər. Günəbaxan tumunun tərkibində dəri üçün ən faydalı vitamin hesab edilən E vitamini var. Bu vitamin dəri hüceyrələrini yeniləyir və qoruyur. Gündə 15 mq. E vitamini qəbul edən insanların dəriləri daha gec qırışır.\nGünəbaxan tumu həm də selen mineralı ilə zəngindir. Yetkin insan gün ərzində 50 mikroqram selen mineralı qəbul etməlidir. Günəbaxan tumunun 100 qramında isə 79.3 mikroqram selen mineralı var.\nGünəbaxan tumunun tərkibindəki maddələr orqanizmin daha çox kollagen istehsal etməsinə təkan verərək dəri sallanmasının qarşısını alır. Həmçinin, dərinin daha sağlam və parlaq görünməsini təmin edir.\nBütün bunlar onu göstərir ki, gözəl görünmək üçün bahalı vasitələrə ehtiyac yoxdur. Gündə bir ovuc günəbaxan tumu çıtlayaraq sağlam dəriyə sahib olmaq mümkündür.\n25 Sentyabr 15:39\n25 Sentyabr 00:59


Böyük Qayıdışı səbrsizliklə gözləyirik | ARAN qəzeti\nBöyük Qayıdışı səbrsizliklə gözləyirik\nDoğrudan da, arzularından arzu doğar. Vaxt var idi işğal altında olan\ntorpaqlarımızın tam, bütöv halda ölkəmizə yenidən qayıtmasını istəyirdik. Bu\narzumuz nəhayət ki, yerinə yetdi. İndi isə istəyirik ki, tezliklə, o torpaqlara qayıdaq,\ngedək görək otuz il bizsiz qalmış doğma torpaqlarımız, yurd yerlərimiz nə\nvəziyyətdədir. Həmin yerlərə ayaq basmaq, oraları öz gözlərimizlə görmək üçün\nsəbirsizlənirik. Təbii ki, bu hər bir Azərbaycan vətəndaşının arzusudur.\nKeçən illər ərzində bir an olsun belə, o torpaqları unutmadıq, daim ümid\nedirdik, inanırdıq ki, bir gün gələcək torpaqlarımıza qovuşacağıq, arzularımız\ngerçəkləşəcək. Hətta, doğma ərazilərimizdəki hava haqqında məlumatı belə\neşidəndə qəlbimizdəki yurd eşqi daha da alovlanırdı, sanki orada hava soyuq olanda\nüşüyürdük, isti olanda isə ürəyimizə ilıq bir hərarət gəlirdi.\n2020-ci il gəlişi ilə bütün dünyanı sarsıtdı. Belə ki, dünyada yaşayan insanların\nhamısı gözə görünməyən, eyni zamanda çox təhlükəli COVİD-19 virusu ilə üzləşərək\nonunla mübarizəyə başladı. Hər yerdə qorxu, ölüm, işsizlik böhranı yarandı, əhali\nböyük çətinliklərlə qarşılaşdı. Belə bir zamanda dözlətimiz əhalisinin qayğısına\nqalaraq bütün bu problemləri aradan qaldırılmasına çalışarkən həmin ildə də Vətən\nmüharibəsinə başlamalı oldu. Səbəbi hamımıza bəllidir. Mənfur erməni\ndüşmənlərimiz vətənimizin 20% torpaqlarını işğal altında saxlayaraq, hələ bu azmış\nkimi yeni torpaqlar əldə etmək məqsədi ilə yenidən hücuma keçdi. Ordumuz\ntorpaqlarımızın müdafiəsinə qalxaraq əks-hücuma keçdi. 44 gün davam edən, sonda\nBöyük Qələbə ilə başa çatan vətən uğrunda müharibə tarixdə II Qarabağ savaşı adı\nilə qalacaqdır. Şanlı Qələbəmiz insanlarımızın bir çox arzularına yol açdı. Azərbaycan Dövlət Pedaqoji Universitetinin Ağcabədi filialında böyük bir kollektiv çalışır. Bu kollektivə il yarımdır ki, direktor təyin olunmuş dosent Mobil Kamil oğlu Məcidov rəhbərlik edir. Mobil müəllim çox işgüzar, təşkilatçılıq qabiliyyətinə malik, eyni zamanda təmkinli, aristokrat bir ziyalıdır. Hal-hazırda fəaliyyət göstərən bu filial vaxtı ilə Xankəndi Pedaqoji İnstitutunun bazasında olub. 1990-cı illərdə ölkəmizdə baş verən məlum hadisələrdən sonra ermənilər bir çox vətəndaşlarımızın, eyni zamanda da institutun kollektivinin Xankəndindən çıxarılmasına nail oldular.\nBelə olan halda institut bir müddət Şuşada filial kimi fəaliyyət göstərdi, lakin orada vəziyyət pisləşəndən sonra Dağlıq qarabağın aran bölgəsi olan Ağcabədiyə pənah gətirərək burada yerləşdi.\nHəmin kollektiv öz doğma Xankəndi Pedaqoji İnstitutuna yenidən qayıtmaq\narzusundadır. Onlar hər gün oradan danışıb öz xatirələrini bölüşürlər. Şanlı\nQələbəmizdən sonra da onlar təhsil aldığı, işlədikləri institutu yenidən görmək, orada\nfəaliyyətlərinə başlamaq üçün o Böyük Qayıdışı səbirsizliklə gözləyirlər.\nUniversitetimizin direktoru da, institutun Ağcabədidə yerləşməsindən sonra orada\nçalışan digər müəllimlər də onların illər boyu ürəklərində yaşatdığı bu arzuya qoşulur,\nsevinclərinə şərik olur.\nHər bir insan həyatı boyu həmişə arzular edir, ümidlərlə yaşayır. Ümidlər heç\nvaxt sönməsin, qırılmasın! Əgər bunun əksi olarsa nə böyük faciə! Həyatda həmişə\ngərək nikbin olaq, düzələ bilməyən işlərə də “düzələr” deyək ki, işimizin sonu uğurlu\nolsun. Eyni ilə Qarabağ arzumuz kimi. Kim inanardı ki, 30 ildən sonra o doğma torpaqlarımıza yenidən qayıdacağıq. Dözümlü olduq, səbr etdik, ümidimizi əldən\nvermədik. Bitib-tükənməyən arzular isə yenə də davam edir…Hələ görüləcək çox işimiz var…\nADPU-nun Ağcabədi filialının baş müəllimi,\nGəncə Dövlət Universitetinin “Azərbaycan və\ndünya ədəbiyyatı kafedrası”nın dissertantı:\nƏvvəlki məqaləAqil Abbas: “44 günlük müharibə” Üzü Ağcabədiyə (II məqalədən bir parça)\nNövbəti məqalədəİŞĞALDAN AZAD EDİLƏN QARIMIZ


2019-da BİTKOİNİ nələr gözləyir?\n12:30 11 Yanvar 2019\n2017-ci ildə kriptovalyuta bazarıyla bağlı söylənilən proqnozlar 2018-ci ildə özünü doğrultmadı.\nHəmin il dekabrın 12-də bitkoin sürətli şəkildə geriləməyə başladı. Tam 5 gün ərzində kriptovalyuta 45% ucuzlaşdı. Mütəxəssislərin “Kriptovalyuta ili” adlandırdıqları 2018-də bitkoin daha da gerilədi.\nMaraqlıdır, 2019-cu ildə kriptovalyuta bazarı, xüsusilə də bitkoinlə bağlı ekspertlərin gözləntiləri özünü doğruldacaqmı?\n“Kriptovalyutanın dəyəri hələ də müəyyən edilə bilmir”.\nBu sözləri Metbuat.az-a açıqlamasında iqtisadçı Rəşad Həsənov bildirib.\nOnun sözlərinə görə, bitkoinlə bağlı baş verən proseslər heç də təbii deyil:\n“2017-ci ildə qısa müddət ərzində bitkoinin qiyməti yüz dəfələrlə artdı. Həmin valyutanın arxasında hansısa güc, iqtisadiyyat, dəyər, eyni zamanda təminat dayanmır. Belə situasiyanı formalaşdıran informasiya axınının yaratdığı qiymət artımlarıdır. 2017-ci ildə qiymət artımı yaşanandan sonra bu istiqamətdə proses qlobal maliyyə institutlarının, mərkəzi bankların diqqətini cəlb etdi. Bu istiqamətdə nisbətən daha peşəkar yanaşmanın ortaya qoyulması və prosesin nəzarətə götürlməsiylə bağlı addımlar atılmağa başladı. Rəsmiləşdirmə təhlükəsi kriptovalyutanın dəyərini ucuzlaşdıran amillərdən biri hesab olunur. Bu valyuta növündən bütün sektorlar istifadə etsə də, illeqal fəaliyyət iştirakçıları daha çox meyilli idi. Bu istiqmatdə tələbi də məhz onlar formalaşdırırdı. Amma bəzi ölkələrdə rəsmiləşdirlməylə bağlı müəyyən qanunvericilik bazalarının hazırlanması, mərkəzi bankların normativlər ortaya qoyması kriptovalyutanın dəyərini sarsıdan, qiymətini azaldan elementlərdən biri kimi ortaya çıxdı.\nHazırda mövcud qiymətlərin baha olduğunu hesab edirəm. Baxmayaraq ki, kriptovalyuta gələcəyin hesablaşma vasitəsi olaraq görülür. Hesab edirəm ki, bu, yaxın gələcəkdə genişlənəcək və yayılacaq. Amma məsələ ondan ibarətdir ki, hələlik risklər çox böyükdür. Bu risklər fonunda kriptovalyutanın real dəyəri indiki halda möcud olan qiymətlər deyil. Bu isə bazarda hər zaman qiymət üzərində təzyiqlər göstərir. 2019-cu ildə də bu təzyiqlər davam edəcək. Kriptovalyuta bazarında orta qiymət hazırda mövcud olan qiymətdən aşağı olacaq. Artıq hüquqi çərçivənin formalaşması və mərkəzi bankların bu istiqamətdə müəyyən mövqe ortaya qoyması kimi məsələr son nəticədə qiymət balonlarının mərhələli şəkildə aradan çıxmasına və valyutanın real qiymətinin tapmasına gətirib çıxaracaq”.\nQeyd edək ki, hazırda bitkoinin məzənnəsi 3600 dollar üzərində dəyişir.\nBədəninizdəki bütün YAĞLARI ƏRİDİN - Bir gecədə... – TIKLAYIN!\nbitcoin valyuta kriptovalyuta elektron pul iqtisadçı 2019 bitcoin Rəşad Həsənov Xəyalə Məmmədova


Adi yergilası — Vikipediya\nAdi yergilası (lat. Physalis alkekengi) - yergilası cinsinə aid bitki növü.\nNöv: Adi yergilası\nSolanaceae Juss . – BADIMCAN ÇİÇƏKLİLƏR FƏSİLƏSİ\nPhysalis L. – Yergiləsi cinsi\nBu cins Azərbaycanda 2 növlə təmsil olunmuşdur, onlardan 1-i dərman bitkisidir.\nPhysalis alkekengi L. - Adi yergiləsi - Физалис обыкновенный – Ordinary ground cherry\nUzun, sürünən, budaqlı, odunlaşmış, yeraltı zoğları olan çoxillik ot bitkisidir. Gövdəsi 25-60 (80) sm düz, budaqlı, bəzən\nsadədir; aşağı hissəsi çılpaq, orta hissəsi az, təpəsi isə sıx tüklənmişdir. Yarpaqları saplaqlı, uzunluğu 4-12 sm, eni 2.5-6.5 sm yumurtavari, enli yumurtavaridir; qıraqları bəzən azacıq diş-dişli, hər iki tərəfdən çox seyrək tüklüdür. Çiçəkləri tək-tək, qoltuqdadırlar. Çiçəkyanı kasacıqları 4–7 mm uzunluqda üçdilimlidir, sıx tüklənmişdir. Tacı 20 mm, ağımtıl, sıx tükləşmişdir. Giləmeyvəsi 1.2-1.5 sm uzunluqda, narıncı, toxumları 2.5 mm qədər, tumurcuqvari, sarı və ya ağımtıl rəngdədir. May-avqust aylarında çiçəkləyir, iyun-sentyabrda meyvə verir.\nAdi yergiləsi boreal coğrafi tipinin avropa sinfinə aiddir. Skandinaviya, Atlantik və Orta Avropa, Aralıq dənizi, Balkan-Kiçik-\nAsiya, Şimali Amerika, Rusiya, Ukrayna, Orta Asiya və Qafqazda yayılmışdır. Kür-Araz ovalığı və Abşerondan başqa Azərbaycanın bütün rayonlarında arandan orta dağ qurşağına kimi (dəniz səviyyəsindən 1800 m qədər) bitir.\nKseromezofitdir, meşə-kol və alaq bitkilik tiplərində rast gəlir. Meşələrdə, kolluqlarda, alaq kimi bostanlarda, bağlarda, üzümlüklərdə və boş sahələrdə tək-tək bitir.\nAlkaloid, flavonoid, piyli yağlar, C vitamini, steroid, fenolkarbon və üzvü turşular, habelə karotinoidlərlə zəngindir.\nMüxtəlif ölkələrin farmakopeyasına daxil olan ofisinal dərman bitkisidir. Eksperimental, Koreya və xalq təbabətində geniş tətbiq edilir. Azərbaycanın orta əsrlər təbabətində istifadə\nolunmuşdur. Əsasən mədə-bağırsaq, dəri, böyrək, sidik kisəsi, qaraciyər, sarılıq, nəfəs yolları, revmatizm, malyariya, anqina, qadın xəstəlikləri, irinli yara və xoralar, eləcə də kəskin respirator infeksiyalar zamanı istifadə olunur. Antiseptik, kardiotonik, diuretik, ödqovucu, qansaxlayıcı, bəlğəmqətirici, ağrıkəsici, yarasağaldıcı, qusdurucu və iltihab proseslərinə qarşı təsirə malikdir.\nMüalıcə məqsədi ilə bitkinin çiçəkləri, yarpaqları, budaqları, meyvələri və toxumları istifadə edilir.\nCövhər və dəmləmə.\nMeyvələrindən şorabalar, mürəbbələr və şəkərlənmiş meyvələr hazırlanır. Dekorativ və boyaq bitkisir.\n↑ 1 2 Nurəddin Əliyev. Azərbaycanın dərman bitkiləri və fitoterapiya. Bakı, Elm, 1998.\n↑ 1 2 Elşad Qurbanov. Ali bitkilərin sistematikası, Bakı, 2009.\nMənbə — "https://az.wikipedia.org/w/index.php?title=Adi_yergilası&oldid=5362537"\nLast edited on 21 avqust 2020, at 18:34\nBu səhifə sonuncu dəfə 21 avqust 2020 18:34 tarixində redaktə edilib.